Nodweddion Tirwedd Hanesyddol - Dysynni\nThemâu tirwedd hanesyddol Dydsynni\nMae ardal yr astudiaeth wedi ei diffinio gan lethrau a llawer dyffryn Dysynni, yn ogystal â rhan is dyffryn llednant yr Afon Fathew ac ardal helaeth o dir gwastad ar hyd arfordir Bae Ceredigion.\nMewn cyferbyniad ag Aber y Mawddach i'r gogledd ac Aber y Dyfi i'r de, mae rhan uchaf dyffryn Dysynni yn anghysbell heb lawer o ymwelwyr. Mae'n ffurfio adfewniad, gyda'r olygfa o Gader Idris ar ei derfyn gogledd-ddwyreiniol yn ei derfynu, a nodwedd drawiadol Craig yr Aderyn yn ei dominyddu. Mae'r brif linell trafnidiaeth trwy'r ardal, ffordd yr A493, yn torri trwyddo, sy'n golygu ar wahân i ffermwyr a'r rhai sydd wedi gwneud dewis bwriadol i fwynhau ei harddwch naturiol, prin iawn yw'r ymwelwyr.\nMae'r Afon Dysynni, a'i phrif lednant, yr Afon Fathew, yn ymuno 3.5km cyn dod i'r môr. Ar geg y dyffryn hwn, ac wedi ei wahanu o Fae Ceredigion gan draethell, mae'r Afon Dysynni yn agor allan i ffurfio llyn a elwir yn 'Broad Water' neu'r Morfa Gwyllt. Mae'n hysbys o ffynonellau dogfennol ei fod ar un adeg yn fwy helaeth nag yw nawr. Mae bryngaer Tal y Garreg yn edrych dros y dyffryn. Awgrymodd Bowen a Gresham y gallai'r harbwr naturiol hwn fod wedi bod yn bwynt cychwyn y Ffordd-ddu, y llwybr Cynhanesiol sy'n pigo ei ffordd o amgylch Cyfannedd ac ar Fryn Seward yn nhirwedd hanesyddol y Mawddach i'r gogledd. Maent yn nodi y gallai fod wedi bod yn ffocws pwysig mewn cyfnodau Cynhanesiol:\nEr nad oes harbwr yno erbyn heddiw, fe ymddengys bod siltio helaeth a ffurfio traeth graean wedi dinistrio man a allai fod wedi bod yn lloches gyfleus i longau ar un adeg…. mae Aber y Dysynni, 80 milltir o fynyddoedd Wicklow, lai nad 20 milltir o ffynhonnell yr Hafren. (Bowen a Gresham, 1967)\nNid yn unig y gallai fod wedi bod yn lloches yn y cyfnod Cynhanes, ond mae hefyd yn bosibl ei fod yn dal i'w ddefnyddio i'r perwyl hwn pan sefydlwyd eglwys clas (lled-fynachaidd) ger y lan, cnewyllyn tref bresennol Tywyn. Byddai Ynysymaengwyn, setliad a ddaeth i'r amlwg yn niwedd y cyfnod Canoloesol a'r cyfnod Modern fel canolfan un o'r ddwy o ystadau lleol pwysicaf, hefyd wedi bod yn agosach at lan y môr ar un adeg. Mae'r brif ystâd arall o amgylch Peniarth, sydd ymhellach oddi wrth yr arfordir, ond mae'n bosibl hefyd bod dŵr mordwyol yn ymestyn mor bell â hyn yn y cyfnod Canoloesol.\nDaeth y ddau dŷ yma a'u parciau cysylltiedig, ynghyd â phentrefi Bryncrug a Llanegryn a thref Tywyn, i fod yn ganolfannau'r ardal hon yn y cyfnodau Canoloesol hwyr a Modern. Roedd y teulu Corbet o Ynysymaengwyn yn arbennig, fel prif dirfeddianwyr o fewn ardal yr astudiaeth, yn arbennig o weithgar o ran draenio ac amgáu'r tiroedd o amgylch eu heiddo, ac yn noddwyr i dref Tywyn. Yn y bedwaredd ganrif ar bymtheg, diolch i'w hymdrechion fe'i trawsffurfiwyd o setliad bach a thruenus i ganolfan isranbarthol oedd yn gobeithio bod yn gyrchfan glan môr, yn arbennig wedi cael cyswllt i'r brif rwydwaith rheilffyrdd yn y 1860au. Mae gan Dywyn le pwysicach yn hanes y rheilffyrdd fel terfynfa is Rheilffordd Tal-y-llyn, y rheilffordd gyntaf yn y byd i gael ei hailagor gan lafur gwirfoddol.\nMae ardal y prosiect o fewn cymunedau modern Bryncrug, Tywyn, Llanegryn a Llanfihangel y Pennant, yn ogystal â chrwydro i Aberdyfi, Pennal a Llangelynnin. Yn y cyfnod Canoloesol, roedd y tir i'r gogledd o'r Afon Dysynni o fewn canrif Talybont, y tir i'r de o fewn cantref Ystumanner, ac yn cynnwys plwyfi hanesyddol Tywyn, Llanfihangel y Pennant a Llanegryn. Y prif dirfeddianwyr yn y cyfnodau Canoloesol hwyr a Modern oedd, fel y nodwyd, y teuluoedd oedd yn ddeiliaid ystadau Ynysymaengwyn a Pheniarth. Roedd Ynysymaengwyn yn meddiannu rhan isaf ardal yr astudiaeth, Peniarth yr uchaf. Fodd bynnag, roedd yna hefyd nifer o eiddo rhydd-ddaliol megis Dolau Gwyn a Chae'r Berllan.\nMae'r dystiolaeth o bensaernïaeth cyn-Canoloesol yn gyfyngedig, er ei bod yn amlwg bod yr ardaloedd ucheldir eisoes wedi eu trefedigaethu yn y cyfnod Oes Haearn/Brythonig-Rufeinig. Yng Nghraig Ty'n y Cornel, mae tirwedd hynod yn goroesi sy'n cynnwys 11 o gytiau crwn gyda sylfaen carreg a setliad cytiau hir o dri chwt wedi eu cysylltu gydag iardiau a phadogau ar lethr yn wynebu'r de-ddwyrain tua 330m uwchlaw'r seilnod ordnans, ynghyd â system o gaeau crwydrol yn gysylltiedig i un neu'r llall, neu gyda'r ddau (SAM: M167, SH6375 0845 C), yn dynodi'r posibiliad o ddeiliadaeth barhaus i'r cyfnod Canoloesol, neu hyd yn oed Ôl-Ganoloesol.\nMae'n amlwg o dystiolaeth ddogfennol bod ardal yr astudiaeth yn gynhyrchiol iawn yn y cyfnod Canoloesol (Thomas 2001), a'i fod wedi ei reoli gan awdurdod eglwysig a seciwlar, tywysogol. Mae'n debygol bod yr ardal o amgylch Tywyn ei hun wedi bod dan reolaeth y clas, ac mae'n bosibl bod yr elfen enw lle Faenol i'r de o'r breswylfa drefol (SH 5898 0023) yn cynrychioli canolfan awdurdod eglwysig. Mae tystiolaeth enwau llefydd, ar ffurf elfennau erw- a llain- o amgylch Faenol yn cynnig awgrymiadau o ran ffermio a pherchnogaeth hanesyddol yma, ond mae Thomas yn nodi:\n…mae angen cyflawni ymchwil llawer manylach yma ac ar draws y Dysynni yn Llanegryn, cyn y gellir datrys cydberthnasau lleol yn y naill neu'r llall o'r cytrefi deheuol (Thomas 2001).\nEr bod y tiroedd i'r gogledd o'r Dysynni wedi eu rheoli gan Sistersiaid Abaty Cymer o 1209 hyd at yr unfed ganrif ar bymtheg, o amgylch Llanegryn ac i'r dwyrain o Dalygarreg (Williams 2001), roedd llawer o'r ardal hon yn faenor frenhinol, gyda'r llys yn Nhalybont yn ganolbwynt, ac fe drafodir cefndir hyn mewn manylder yn 8.4.1 isod. Dynoda rhôl cymorth lleyg 1292-3 bod gan Dalybont, Ystumanner a Pheniarth eisoes boblogaeth arwyddocaol ar y pryd ac mae'n cyfeirio at ‘Ddôl, gardd a thyddyn a hawddfreintiau'r llys' yn Nhalybont yn ogystal â ‘thri beudy ble gellir cynnal 120 o wartheg' yn y tir uwch. ‘Roedd gwenith a cheirch yn cael eu tyfu'n helaeth hyd yn oed tu hwnt i diroedd aradwy eang y demen, tra talwyd sylw cyfartal i ofal gwartheg a chynhyrchu menyn ar yr hafodydd mwy maethlon ar y llethrau mewnol uwch, ac roedd porthiant gaeaf ar gael o'r llennyrch gwerthfawr yn nolydd y dyffryn' (Thomas 2001). Er hynny, mae'n amlwg bod rhai ardaloedd o dir isel wedi parhau fel coetir ran y drydedd ganrif ar ddeg; cofnodir bod yn rhaid i ddau ar bymtheg o goedwyr dorri ffordd i gerbyd y Frenhines ar ei thaith o Gastell y Bere i Dywyn (Smith, 2001). Er bod Thomas yn awgrymu bod tri phumed o Feirionnydd yn anghyfannedd a heb ei ddefnyddio yn y cyfnod Canoloesol cynnar, mae'n amlwg bod asartio tir uchel yn ardal yr astudiaeth yn dechrau yn gynnar. Mae tystiolaeth bod hyn yn cyflymu yn yr unfed ganrif ar bymtheg. Erbyn hyn, roedd asartio tir comin ucheldir yn dueddol o arwain at ymgyfreithiad, ac yn y cyfnod hwn y cychwynnodd y tirfeddianwyr mawr ffriddio'r dolydd iseldir, o setliadau ar hyd y llethrau is a sefydlwyd yn y cyfnodau Canoloesol. Roedd y dirwedd meysydd agored yn cael eu didoli'n gynyddol gyda ffensys a hafotai sylweddol yn cael eu hadeiladu ar ucheldir a drefedigaethwyd, neu a ail drefedigaethwyd, yn y cyfnod Canoloesol (Thomas 2007). Roedd y broses yn araf ac anghyflawn; mor hwyr â'r 1830au roedd Samuel Lewis yn gallu disgrifio plwyf Llanegryn fel tri phumed agored a heb ei drin, fan ddatgan bod llawer ohono yn cael ei gloddio am fawn (Lewis M4v). Ynghylch Llanfihangel y Pennant dywed ‘mae bron i hanner ohono, yn y dyffryn, yn ffrwythlon ac mewn cyflwr amaethu da, gyda chyfran sylweddol yn cynhyrchu ŷd rhagorol; tra bod y rhannau mynyddig … yn cynnig porfeydd i ddefaid yn unig (Lewis 2E4v). Efallai bod cynhyrchiant y plwyf yn adlewyrchu ei ffermydd cymharol fawr. Roedd bron i hanner dros 200 acer o faint, a Gwastadfryn, ar ben dyffryn Dysynni oedd y mwyaf gyda 750 acer adeg y degwm yn 1838 (Thomas 1967, cofrestr degwm). Mae hyn yn wir ar gyfer ardal yr astudiaeth yn gyffredinol. Mae tai tirfeddianwyr llai a ffermdai o fewn i'r ardal ar sawl ffurf, gan adlewyrchu buddsoddiad ar amrywiol gamau o'r unfed ganrif ar bymtheg i'r bedwaredd ar bymtheg, ond mae nifer ohonynt o faint sylweddol, fel y mae nifer o'r beudai ac ysguboriau maes sy'n gysylltiedig â nhw. Mae Dolau Gwyn (rhestredig II) ar ymylon yr ardal tirwedd hanesyddol yn nyffryn yr Afon Fathew, yn dŷ bonedd o 1620 yn bennaf, safle nodedig wedi ei amgylchynu gan goed. Mae Cae'r Berllan (rhestredig II), ar lawr dyffryn Dysynni yn SH 6630 0774 yn dŷ bonedd trawiadol gyda rhywfaint o ddeunydd o'r unfed ganrif ar bymtheg, er bod y rhan fwyaf o'r strwythur yn dyddio o tua 1690. Mae wedi ei amgylchynu gan wal gardd fawreddog a phileri pyrth, ac yn sefyll gyferbyn i dai allan sylweddol, yn cynnwys tŷ ffon (rhestredig II), adeilad gwasanaeth posibl neu annedd eilaidd. Mae Nant y Caw (rhestredig II) yn SH 6537 0937 yn fferm ucheldir o'r un cyfnod fwy neu lai gyda stabl â llofft mewn llinell gydag adeiladau fferm eraill ac yn ffurfio cynllun siâp L. Mae Bryn Erwas yn SH 6166 0303 yn gasgliad o adeiladau fferm o'r bedwaredd ganrif ar bymtheg ar gyn ystâd Ynysymaengwyn a adeiladwyd o ‘garpiau' chwarel - llechi nad oeddynt o safon addas i'w hollti - gan adlewyrchu ei leoliad ger y ffordd a'r rheilffordd o chwarel Abergynolwyn, ond mae o faint sylweddol ac wedi ei adeiladu'n dda.\nBu tirfeddianwyr yn ymdrechu'n fwriadol i amgáu tir, yn arbennig felly Ynysymaengwyn, yn gynnar yn y bedwaredd ganrif ar bymtheg; galluogodd deddf cau tir i'r ystâd amgáu 672 acer erbyn adeilad draeniau a morgloddiau, a gyfyngodd ar gyrhaeddiad yr Aber. Cafodd ardal fawr o ddŵr agored i'r de o Dywyn hefyd ei amgáu yn y bedwaredd ganrif ar bymtheg, a gosodwyd system ddraenio yn ymestyn o'r môr at Graig yr Aderyn yn 1862 (Chapman 1992, Whatley 1995).\nPrin iawn yw'r cofnodion o goedwigaeth fasnachol o fewn yr ardal astudiaeth, er mae'n debygol bod Coed\nPeniarth wedi ei ddefnyddio'n weithredol gan yr ystâd.\nRoedd cloddio am fawn yn amlwg yn weithgaredd lleol pwysig, er nad yw'n ymddangos i fod wedi ei wneud yn fasnachol, dim ond ei ddefnyddio i gynhesu tai trigolion lleol tlawd. Mae yna fawnogydd agored helaeth (ond dim llawer o dystiolaeth o gloddio) ger Tywyn yn SH 5855 9853.\nYn ogystal, roedd dwy gored bysgod yn weithredol yn yr ardal, cored Peniarth a chored Ynysymaengwyn. Mae'n bosibl hefyd bod yna pysgodfa o'r Dysynni yn Abaty Cymer Dysynni (Williams 2001). Roedd yr afon yn enwog am ei eog, ac roedd y coredau yn dal yn weithredol tan y 1860au pan ddaeth Deddf Pysgodfeydd 1861 a gwrthwynebiad y Comisiwn ar Bysgodfeydd Eog a nhw i ben (Jenkins 1977).\nMae'r holl ddogfennaeth parthed unedau rhanbarthol mwy gogledd-orllewin Cymru yn y Canoloesol hyd at y ddeuddegfed ganrif yn cyfeirio at gantrefi. Mae'r tiriogaethau hyn o darddiad hynafol. Fodd bynnag, yn ystod y deuddegfed a thrydedd ganrif ar ddeg, roedd y cantrefi hyn wedi eu hisrannu yn gymydau penodedig o ddau, weithiau tri, rhan. Roedd ffiniau Meirionydd yn y canol oesoedd yn cynnwys y Mawddach i'r gogledd a'r Dyfi i'r de. Mae'r Dysynni yn rhedeg o'r gogledd-ddwyrain i'r gogledd-orllewin, gan gyrraedd y môr rhwng Tonfannau a Thywyn. Mae'r afon, a chefn deuddwr Cader Idris, yn rhannu'r cantref. Roedd cantref Talybont i'r gogledd o'r Dysynni a chantref Ystumanner i'r de.\nYn ogystal, o fewn pob cantref fe gododd un drefgordd yn nwylo'r Tywysog a chai ei rheoli ar ffurf faenorol ac oedd yn gweithredu fel fferm gartref a ffocws ar gyfer gweinyddu a threthu'r cantref. Dyma oedd maerdref y cantref ac yn ei chanol, y llys, efallai y gwelwyd neuaddau brenhinol, llety, ydlofftydd ac ati. Yn fwy eang ym mhob cantref fe fyddai trefgorddau, a phentrefannau o fewn trefgorddau, wedi eu meddiannu gan rydd-ddeiliaid; tenantiaid bond y tywysog; tenantiaid a gai eu tiroedd gan yr esgob a chymunedau lled-fynachol a gai eu tir trwy wasanaethau eglwys. Gallai deiliadaeth fod yn gymhleth, yn arbennig mewn cyfnodau o straen neu ddiboblogi megis, er enghraifft, yn ystod ac wedi'r Pla Du pan sefydlwyd daliadaethau mwy trugarog a ffafriol i ddenu tenantiaid i'r tir. Mewn termau syml, yn ystod Oes y Tywysogion ac wedi hynny, roedd yna rydd-ddeiliaid yr oedd gan eu plant fudd etifeddadwy yn y tir treftadol; tenantiaid bond dan ddeiliadaeth tir gwelyog yr oedd gan eu plant hefyd fudd etifeddadwy yn y tir ond a oedd serch hynny wedi eu llesteirio gan gyfyngiadau ar symudiad a phroffesiwn ac a oedd yn rhwym i wneud taliadau arferol dipyn mwy llethol i'r brenin nag oedd y rhydd-ddeiliaid. Yn drydydd, roedd yna denantiaid bond clwm yn llafurio dan ddeiliadaeth tir cyfrif. Erbyn y drydedd ganrif ar ddeg, roedd y ddeiliadaeth hon yn nodweddiadol o ddemenau'r brenin a hefyd, ond yn bennaf yn anweladwy mewn cofnodion dogfennol, ar ystadau arglwyddi rhydd-ddaliadol llinachyddol. Tir cyfrif oedd y mwyaf beichus o'r daliadau, ac er y gallai epil y tenantiaid hyn ddisgwyl etifeddu llafur eu tadau, nid oedd y tir yn etifeddadwy ac fe ellid ei ailddosbarthu.\nElfen allweddol y gymuned o fewn y cantref oedd y dref, a ffocws pwysig ar gyfer casglu trethi. Gan fod etifeddiaeth gyfrannol, ymysg tenantiaid rhydd a bond tir gwelyog, yn dueddol o arwain at amlhau tyddynnod unigol, erbyn y ddeuddegfed a'r drydedd ganrif ar ddeg, roedd ffiniau trefi wedi eu sefydlu ac, i ddibenion gweinyddol, daeth isrannau'r dref i fod. Roedd yr isrannau hyn, a alwyd yn welyau (ar draws y rhan fwyaf o ogledd-orllewin Cymru) yn ganghennau i'r craidd treftadol (er yn dal o fewn ffiniau'r dref dreftadol) ac yn aml yn dwyn enwau meibion neu wyrion pennaeth treftadol cynharaf 'pennaeth y clan'. Roedd y broses yn arbennig o amlwg ar draws tiroedd rhydd-ddeiliaid oedd â gwelyau niferus a thiroedd helaeth.\nRoedd bron pawb yn talu treth i'r brenin, neu dywysog, rhydd neu fond, ac mae arolygon, a chyfrifon gweinidogion y Goron, yn darparu tystiolaeth ar gyfer patrwm cymdeithasol y dirwedd yng nghanol yr oesoedd canol.\nFel y nodwyd, mae yna aneddiadau cnewyllol yn yr ardal, tref Tywyn, a phentrefi Bryncrug a Llanegryn.\nMae tref Tywyn wedi ei leoli ar ardal o dir gwastad a allai ar un adeg fod yn flaendraeth tywodlyd, yn effeithiol ar grib o dir sy'n ymestyn i lunio'r bar rhwng Bae Ceredigion i'r gorllewin a'r Aber a Phenllyn i'r dwyrain, er bod y draethlin wedi gweld newidiadau sylweddol trwy godi amddiffynfeydd morol ac adeiladu'r rheilffordd yn y 1860au.\nCorff Eglwys Sant Cadfan, Tywyn.\nYmddengys bod tarddiad yr annedd yn eglwys y plwyf. Fel y noda Davidson, mae'r cysegriad i Cadfan yn awgrymu dyddiad o'r chweched ganrif (Davidson 2001), ac mae'r enw Tywyn (‘glan y môr' neu ‘dwyn tywod') yn awgrymu ei fod yn lleoliad arfordirol, er y gallai presenoldeb ffynnon fod wedi denu anheddiad hefyd (Lewis 3M3 v). Ceir cofnod o Dywyn yn y cronicl Canoloesol Brut y Tywysogion fel lle sydd wedi ei ‘anrheithio gan y cenedl-ddynion' (Llychlynwyr) yn 963, felly roedd yn amlwg yn ddeniadol i ysbeilwyr, ac mae'n debygol mai'r eglwys oedd prif ganolfan eglwysig rhan de-orllewinol Gwynedd. Mae Gresham yn mentro y byddai wedi bod yn lleoliad da i dderbyn ymwelwyr, eu gweision a cheffylau ar sail disgrifiad Gerallt Gymro o'i gyrhaeddiad yno gyda'r Archesgob Baldwin yn 1188 (Gresham 1987-8). Mae corff eiliog Romanésg yr eglwys gyfredol yn dyddio o'r ddeuddegfed ganrif, ond mae'r croesiad, transeptau a chôr yn fodern, ac mae'n amlwg y gwelwyd newidiadau sylweddol yn strwythur yr eglwys o'r ail ganrif ar bymtheg i'r bedwaredd ar bymtheg. Fel y nodwyd yn 8.3, i'r de o'r dref ddiweddarach mae fferm Faenol Uchaf, gydag enw sy'n awgrymu'r posibiliad y bu'n safle'r brif breswylfa eglwysig.\nErbyn y drydedd ganrif ar ddeg, mae'n bosibl bod dylanwad eglwys Tywyn wedi cilio i gantref deheuol Ystumanner, er bod cofnod o villa de Tewyn yn 1283, sy'n awgrymu cychwyn bywyd trefol ynghyd â'r setliad eglwysig. Roedd yno nawr o drethdalwyr yng nghyfnod Rhôl Cymorth Lleyg Meirionnydd yn 1292. Fodd bynnag, nid oedd Tywyn yn dref a gynlluniwyd, ac fe ymddengys iddi dyfu mewn modd ad-hoc o amgylch yr eglwys.\nMae'n debygol bod y dref Ganoloesol gyferbyn i'r eglwys, o amgylch yr ardal sydd bellach yn Sgwâr Corbett, College Green, National Street, Red Lion Street a Church Street (SH 5883 0089 C), yr ardal a ddangosir fel cnewyllyn trefol ar y map hysbys cynharaf o'r dref, yn dyddio o 1794 (DRO: ZM/3667). Ar wahân i dref dybiedig ‘fwrdeistref Bere', Tywyn yw'r unig setliad yn ardal yr astudiaeth oedd yn deilwng o farchnad. Fe'i disgrifiwyd gan Pennant fel ‘dim ond lonydd gyda ffosydd llydan a dwfn ar ei ffiniau' yn 1789. Mae map 1794 yn dangos ‘Trefnewydd' yn ardal y siop co-op bresennol yn SH 5843 0498. Cadarnha map Morlys Lefftenant Sheringham yn 1835 bod y dref yn tyfu, ond yn dal yn amlwg iawn yn dwyn tywod, wedi ei amgylchynu'n bennaf gan ardaloedd amgaeedig o flaendraeth. Yn 1794 mae'r ffordd sy'n arwain oddi wrth y drefn Ganoloesol i'r traeth yn lôn ymlwybrol; mae'r Stryd Fawr gyfredol wedi ei nodi ar arolwg ordnans 1” 1837 ond ni adeiladwyd ar ei hyd am beth amser.\nYmddengys bod dyfodiad y rheilffordd arfordirol yn y 1860au wedi ysgogi adeiladu yma, gan i'r orsaf gael ei hadeiladu yn agos at ble mae'r rheilffordd yn croesi'r Stryd Fawr, 500m o'r eglwys. Ymddengys y cafwyd dipyn o dwf yn y 1860au, gyda thai, siopau a gwestyau yn cael eu hadeiladu a sefydlu cyflenwad nwy; er hynny, ymddengys bod datblygiadau ar hyd y Stryd Fawr yn ysbeidiol a dadreolaeth, gyda thai a siopau o wahanol gynllun a graddfa, a rhai plotiau heb eu meddiannu tan yr ugeinfed ganrif (DRO: Z/CD/201 [map o'r ystâd, 1860], Meirionydd 25” o.s., XLVI 9 , Whatley 1995).\nSgwâr Corbet, Tywyn .\nEfallai bod yr arafwch i ddatblygu'r Stryd Fawr yn adlewyrchu gwerthiant ystâd Ynysymaengwyn i John Corbett yn 1878. Fodd bynnag, fe arweiniodd hyn at fuddsoddi pellach yn y dref, yn cynnwys datblygu'r system ddŵr a charthffosiaeth, adeiladu'r promenâd, ystafelloedd cynnull 1893 (bellach yn sinema, a adeiladwyd ar safle'r Anchor Inn), Ysgol Ganolradd 1894 a neuadd y farchnad yn 1897. Nid oedd Corbett yn berthynas o unrhyw fath i'r Corbets, ac mewn gwirionedd roedd o gefndir cymharol ostyngedig; daeth ei arian o'r gwaith halen yn Droitwich. Er mai ei wraig Ffrengig oedd yn byw yn bennaf yn Ynysymaengwyn, wedi iddynt wahanu yn gynnar, roedd yn parhau i wario ar ddatblygiadau yn y dref (Boyd 1988). Ni ddaeth dim o gynllun ar gyfer pier (Wilkinson 1984) ond cafodd y Promenâd ei agor yn 1889 ac roedd yn amlwg bod bwriad i'w ddatblygu fel maestref glan môr i'r dref. Adeiladwyd rhai gwestyau o faint canolig yma ymhen hir neu hwyr, yn ogystal â'r rhes tai llety deniadol ‘Trem Enlli', ond mae lluniau o ddechrau'r ugeinfed ganrif yn dangos y rhain yn sefyll mewn caeau agored ynghyd ag ychydig o adeiladau fferm brodorol a welir yma yn y ddeunawfed ganrif; dim ond yn hwyrach yn yr ugeinfed ganrif y cafodd yr ardal ei llenwi'n llwyr â thai, pan orchuddiwyd y llefydd gwag oedd yn weddill gyda rhesi o fyngalos ac anheddau modern safonol eraill.\nMae pentref Bryncrug wedi ei gofnodi fel trefgordd Ganoloesol ac wedi ei leoli ar bwynt ble mae ffordd Rufeinig Cefn Gaer i Bennal a'i ragflaenydd, y ffordd Ganoloesol heibio Domen Ddreiniog, yn croesi'r Afon Fathew. Mae wedi ei nodi ar fap degwm Tywyn yn 1842 ac ar fap yr ystâd yn 1860 fel tri setliad bychan, wedi ei leoli ym Mhont Fathew (SH 6089 0333), Perthi Citiau (SH 6089 0311) a Phont y Felindre (SH 6138 0309), sy'n debygol o fod wedi ehangu yn dilyn agor Rheilffordd Tal-y-llyn yn 1866, a fyddai wedi ei alluogi i fod yn setliad noswylio ar gyfer chwarelwyr Bryneglwys a'u teuluoedd. Mae wedi parhau i ehangu fel un o faestrefi Tywyn tua diwedd yr ugeinfed ganrif a dechrau'r unfed ganrif ar hugain.\nRoedd y rhan fwyaf o'r tir ym Mryncrug yn perthyn i Ynysymaengwyn ond ymddengys ei fod hefyd wedi mwynhau nawdd ystâd Peniarth yn ôl tystiolaeth gwesty mawr ‘Peniarth' yn 1901, gyda'r brydles ar gyfer y sefydliad yn cael ei phrynu gan Gymdeithas Dirwest Tywyn yn 1904, a'i cadwodd fel sefydliad di-alcohol dros y pedwar ugain mlynedd a ddilynodd. Mae'r pentref i weld wedi datblygu mewn ffordd i'r diben heb fawr o synnwyr o batrwm ystâd na phensaernïaeth yn cael ei ddilyn.\nDisgrifiwyd pentref Llanegryn gan Samuel Lewis fel ‘mewn lleoliad dymunol', ar lethrau gogleddol is dyffryn Dysynni (Lewis 1833). Rhestrwyd Eglwys Llanegryn yn Taxatio 1253, er bod y rhan fwyaf o'r adeiladau presennol yn debygol o ddyddio o'r bedwaredd ganrif ar ddeg, ac mae ychydig bellter i ffwrdd o brif gnewyllyn pentref Llanegryn. Cyfeiria dogfennau o'r unfed ganrif ar bymtheg at adeiladu melin newydd ym mhlwyf Llanegryn ac at ddinistrio'r hen felin yn ystod gwrthryfel Glyndŵr; mae'n bosibl bod y rhain wedi eu lleoli ar y ffrwd yn y pentref presennol, gan fod cyn adeilad y felin yn sefyll ger y bont. Mae'r Llanegryn ar far 1842 yn dynodi anheddiad hirfain bychan ar hyd y ffordd i Beniarth a Phont y Garth ar y pwynt ble mae'n croesi llednant i'r Dysynni. Mae yna awgrym o bentref cnewyllol yn 1627, ac yn 1761 roedd siop Llanegryn yn gwerthu snisin a thybaco a gludwyd o Gaernarfon. Awgryma'r hanesydd lleol David Williams fod y rhan fwyaf o'r tai o fewn cnewyllyn y pentref yn dyddio o 1815 i 1870. Mae'n nodi i'r bythynnod ystâd nodweddiadol a adeiladwyd gan Beniarth ar ben dwyreiniol y pentref (Preswylfa, Bryn Meirion a Maes yr Haf) gael eu hadeiladu yn fuan wedi 1870.\nMae yna gnewyll llai yn Rhyd yr Onnen ac ym Mhandy/Brynglas, sy'n ymddangos i fod yn rhagddyddio agor Rheilffordd Tal-y-llyn, ond wedi tyfu ychydig wedi darparu gorsaf i'w gwasanaethu. Mae'r ddau yma yn bwyntiau ble mae'r rheilffordd yn croesi ffrwd ac fe ymddengys y bu yna bandy yn y ddau.\nMae aneddiadau anghnewyllol yn ardal yr astudiaeth yn gyffredinol yn aneddiadau ffermdai mawr. Mae'r rhain yn aml wedi eu lleoli ar doriad llethr, ble mae iseldir llawr dyffryn Dysynni yn ildio'n sydyn i'r llethrau serth sy'n nodweddiadol o'r ardal, gydag enghreifftiau yn cynnwys Bodilan, Ty'n y Ddol, Tynyfach, Cae'r Berllan (fel y nodwyd uchod, tŷ bonedd sylweddol o'r ail ganrif ar bymtheg, gyda rhywfaint o waith cynharach), Llanllwyda a Gesail. Ger Llanegryn mae ffermydd megis Glan y Morfa, a allai gynrychioli asartau o'r unfed ganrif ar bymtheg i ddolydd iseldir. Nodwyd yn y bedwaredd ganrif ar bymtheg bod nifer o'r ffermydd yn yr ardal yn fawr, ac fe ymddengys bod y patrymau wedi parhau hyd at ddechrau'r unfed ganrif ar hugain. Anheddiad arall, nad yw'n fferm, ar doriad y llethr yw'r grŵp bychan o dai o amgylch eglwys Llanfihangel y Pennant.\nTu allan i'r ardaloedd cnewyllol, mae'r dirwedd yn bennaf yn ffermydd ynysig, fel y ceir yma yng Nghaer Berllan\nMae'r mathau o adeiladau a deunyddiau yn arddangos y newid o ddulliau brodorol diwedd y Canol oesoedd, hyd at anheddau a noddwyd gan ystadau ac adeiladau fferm y bedwaredd ganrif ar bymtheg, a defnydd yng nghyfnod y rheilffordd o frics a deunyddiau eraill wedi eu mewnforio mewn tai llety ac anheddau fila, hyd at stadau tai cyffredinol diwedd yr ugeinfed ganrif. O'r rhain, mae defnydd o ddeunydd a fewnforiwyd ar unrhyw raddfa fawr wedi ei gyfyngu i Dywyn, er bod yna rywfaint o ddefnydd o frics yn Llanegryn a Bryncrug, ac i raddau cyfyngedig iawn yn rhai o'r ffermydd. Ceir ystadau tai yn aneddiadau cnewyllol Tywyn, Llanegryn a Bryncrug.\nMae'r tai cyfannedd hynaf i oroesi fel arfer yn dai bonedd a adeiladwyd yn y traddodiad boneddigaidd, er yn defnyddio deunyddiau lleol yn bennaf. Mae Cae'r Berllan, cartref y cyfreithiwr Huw Owen yn niwedd y 16eg ganrif, yn adeilad arwyddocaol o ddau lawr gydag atigau a selerydd, a ffenestr flaen gyda naw bae. Adeiladwyd y tŷ'n wreiddiol yn defnyddio rwbel heb haenau gyda thalcenni grisiog, ond cafodd y ffasâd ei ailadeiladu mewn cerrig mewn haen tua 1690. Gwna Dolau Gwyn, yn dyddio o ddechrau'r 17eg ganrif, ddefnydd dramatig o dalcenni grisiog, nodwedd a gafodd ei chyflwyno i ogledd Cymru gan Richard Clough yn 1567. Mae yma dri llawr, gyda chyntedd lloriog a ffenestri mwliwn. Mae'r prif ffasadau o slabiau hir gydag arwyneb llyfn, er bod y waliau cefn o rwbel heb haenau. Nid oes yr un tŷ wedi goroesi ar y cyn ystâd yn Ynysymaengwyn, er bod y cyntaf, yn dyddio o thua 1730, wedi ei adeiladu o rwbel lleol gyda chonglfeini llechi hir, mae'r ail dŷ, oedd yn ei wynebu, o thua 1733 yn ailadrodd ei ffurf allanol ond roedd yn fwy rheolaidd, tra bod y trydydd tŷ, a'r prif dŷ, yn annedd sylweddol stanciau dwbl wedi ei adeiladu o flociau wedi eu torri'n daclus a phwyntio'n graff o faen nadd llechi gyda chonglfeini tywodfaen, lliniau a meini bwa, gyda phorth taledig. Mae'r tŷ ym Mheniarth, y brif ystâd arall, yn rhannol o'r 17eg ganrif, a hefyd yn defnyddio maen nadd llechi ar gyfer y ffasâd cynnar, er bod llawer o wyneb y tŷ o frics a wnaed yn lleol yn y 18fed ganrif.\nMae tai cynnar o statws is yn cynnwys Ty'n y Fach yn Llanfihangel y Pennant, ffermdy un llawr gydag atigau, ble roedd y tŷ is-ganoloesol gwreiddiol o adeiladwaith nenfforch gyda thri bae, a waliau o rwbel lleol. Gellir gweld nenffyrch uchel, oedd yn gymharol gyffredin yn Sir Feirionnydd, yn y beudy o'r 17eg ganrif ym Mhen y Meini, Llanfihangel y Pennant. Gyda dyddiad ychydig yn hwyrach mae Gwastadfryn, ffermdy o'r 17eg ganrif a adeiladwyd ar ddau lawr mewn cerrig llechi lleol, gyda phrif amrediad 3 bae ac adain gefn o 2 fae. Adeiladwyd Cedris, tŷ o ddechrau'r 17eg ganrif, o rwbel llechi afreolaidd ar sylfaeni clogfaen, ac mae'n un llawr gydag atigau. Mae tri bae i'r prif dŷ gydag asgell cegin gefn a allai fod ychydig yn hwyrach.\nRoedd rhywfaint o ddefnydd o fythynnod waliau llaid o fewn ardal yr astudiaeth; roedd enghreifftiau wedi goroesi'n ddigon hir i gael lluniau ohonynt ym mhentref Llanegryn ond mae'r safle nawr wedi ei feddiannu gan fyngalos modern (y Rhos – SH 6035 0559 – Bro Dysynni Ddoe a Heddiw 1997). Mae sied fechan gyda wal llaid wedi goroesi yn SH 6169 0589.\nEnghraifft o ddefnydd o garreg adeiladu tywyll yn Nhywyn\nDisgrifia Lewis yn y 1830au y tai yn Nhywyn fel ‘o wedd barchus … ond wedi eu hadeiladu'n bennaf o'r garreg lwyd arw a geir yn y gymdogaeth (Lewis 3M2v) o bosibl yn cyfeirio at chwarela yn Nhonfanau. Mae deunydd cerrig adeiladu llwyd tywyll yn dal yn amlwg iawn yn Nhywyn, er yn aml mae tai sy'n ymddangos o'u gwedd allanol i ddyddio o ddiwedd y ddeunawfed ganrif wedi eu gorchuddio â gro chwipio.\nMae yna rywfaint o ddefnydd cyfyngedig o garpiau llechi fel deunyddiau adeiladu, yn Nhywyn ei hun ac mewn mannau eraill, er enghraifft yn y siop ym Mryncrug a'r fferm Bryn Erwas. Mae hyn yn adlewyrchu cynnydd darpariaeth chwarel Bryneglwys yn y 1840au, a oedd yn allforio gyda cheffyl a throl ar hyd dyffryn Mathew am gyfnod ond a ddefnyddiai Reilffordd Tal-y-llyn o 1866. Fodd bynnag, mae'n amlwg bod dyfodiad y brif linell reilffordd wedi lleihau prisiau brics o ogledd-ddwyrain Cymru yn sylweddol, ac mae hyn yn dod yn ddeunydd adeiladu poblogaidd yn y dref wedi hynny. Yn drawiadol, mae gorsaf Cei Tywyn ar Reilffordd Tal-y-llyn wedi ei hadeiladu o frics. Fodd bynnag, awgryma cyfraneddau anheddau a ymddengys i fod wedi eu hadeiladu o frics, a siâp nodweddiadol eu simneiau fod defnydd o frics neu ddeunyddiau eraill a fewnforiwyd yn cuddio elfennau llawer hŷn o'r deunydd (ceir enghreifftiau yn SH 5879 0089).\nMae rhai o'r strwythurau o ddiwedd y bedwaredd ganrif ar bymtheg a dechrau'r ugeinfed ganrif yn Nhywyn yn gwneud defnydd sylweddol a thrawiadol o frics, megis Paige's Furnishings yn 1903, y siop gyda'r ffenestri arddangos amlwg ar y Stryd Fawr yn SH 5866 0081. Felly hefyd mae'r terasau sylweddol o dai llety a godwyd ar ddiwedd y bedwaredd ganrif ar bymtheg, gyda'u haddurn amryliw yn cyfuno brics coch a brics melyn, er enghraifft Idris Villas (SH 5826 0077). Arweiniodd y nifer cynyddol o ymwelwyr gwyliau, yn bennaf o orllewin canolbarth Lloegr, at adeiladu nifer sylweddol o'r tai llety hyn yn Nhywyn. Mae'r rhai ar Pier Street yn enghreifftiau da - tri llawer o uchder, gyda ffenestri bwa a gerddi blaen bychan wedi eu diffinio gan waliau brics isel, ond hefyd yn gwneud defnydd o ffensys haearn gyr. Mae yna hefyd dystiolaeth o weithwyr proffesiynol o du allan i'r ardal yn adeiladu cartrefi iddynt eu hunain yn lleol yn y bedwaredd ganrif ar bymtheg ac yn dod ag arddull Fictoraidd nodweddiadol o bensaernïaeth addurnedig; adeiladwyd Woodlands Holiday Home yn SH 61962 0357 fel ‘Brynffynnon' ar gyfer cyfreithiwr o Fanceinion, cyn y 1860au (Boyd 1988).\nMae defnydd o lechen fel deunydd to fwy neu lai'n gyffredinol. Mae'n debygol i'r rhan fwyaf o'r rhain ddod o chwareli Bryneglwys, sydd tu allan i'r ardal tirwedd hanesyddol. Mae defnydd o deils crib cerameg ac addurniadau to cerameg eraill yn helaeth.\nMae'r ystadau tai a golygwyf yn dilyn y rhyfel yn yr ardal astudiaeth ar sawl ffurf wahanol, ond maent oll yn adlewyrchu tybiaethau Prydeinig ynghylch darpariaeth tai. Maent yn cynnwys ardaloedd helaeth o fyngalos ymddeoliad yn Nhywyn yn ogystal ag anheddau dau lawr.\nFel gydag ardal tirwedd hanesyddol Mawddach i'r gogledd, mae'r ardal o dopograffeg amrywiol hon yn cwmpasu arfordir, aber afon, llwyfandir tir uchel a llethrau bryniau. Mae crynodiad o ddarganfyddiadau o fwyelli carreg Neolithig yn ardal Dysynni yn dystiolaeth bellach y gallai fod wedi bod yn ddeniadol fel llwybr cyfathrebu Cynhanesiol, ac fe nodwyd grŵp nodedig o gladdedigaethau ac yrnau claddu Oes Efydd ger Tywyn (Smith 2004). Mae Gresham a Bowen wedi dadlau bod patrwm o feini hir yn Waun Fach, Porthygwyddwch a Bryn Seward yn awgrymu aliniad llwybr hynafol o'r Aber tua'r gogledd (Bowen a Gresham 1967).\nMae gan yr ardal ddwy elfen tirwedd benodedig bwysig, Ynysymaengwyn a Pheniarth. Mae'r ail o'r rhain wedi ei nodi yn nogfen anstatudol y Gofrestr o Dirweddau, Parciau a Gerddi o Ddiddordeb Hanesyddol Arbennig yng Nghymru ( Cadw ac ICOMOS, 1998) fel Gradd II. Mae'r dyfyniad fel a ganlyn:\nParciau a gerddi sydd o ganlyniad i'w cynllun hanesyddol, nodweddion ac addurniadau pensaernïol o'u hystyried ar y cyd yn eu gwneud o safon arbennig.\nMae gan Beniarth, sy'n dal mewn dwylo preifat, wreiddiau fel cantref Canoloesol ac fe ymddengys y'i sefydlwyd fel parc yn yr unfed ganrif ar bymtheg, pan mae Syr Owain ap Gwylim yn canu mawl i Dafydd Llwyd a'i:\n(Parciau a mynydd uwch y terfyn/Pysgod, ŷd, cig islaw llethr y bryn/Mae'r cantref yn eang gyda therfyn addas/Pob cwys yn ddôl neu goetir).\nMae pwyslais y bardd yn dal ar yr ystâd fel adnodd economaidd yn hytrach na lleoliad pleser, ond mae'n amlwg bod Dafydd Llwyd wedi gwneud newidiadau sylweddol i'w eiddo. Mae Peniarth yn dal i fod mewn dwylo preifat.\nMae Ynysymaengwyn, y parc arall yn yr ardal, wedi ei newid yn sylweddol gan ei ddefnydd presennol fel parc carafanau, ac ychydig iawn a welir nawr o'r ardd flaenorol. Mae'r tŷ hefyd wedi ei ddymchwel.\nMae gerddi a thiroedd preifat eraill hefyd wedi eu hildio i garafanau, yn cynnwys rhan o Beniarth a 'Woodlands', ble mae'r parc carafanau yn nodwedd dirwedd amlwg ar lethrau deheuol Foel Wyllt, yn edrych dros yr Afon Fathew.\nPrin iawn yw'r dystiolaeth dirwedd o safleoedd diwydiannol cynhyrchiol yn yr ardal, ar wahân i'r chwarel wenithfaen yn Nhonfanau. Cyfeiria Samuel Lewis ar y chwareli llechi ym mhlwyf Llanegryn a gynhyrchai ar gyfer anghenion lleol yn unig (Lewis M4v), ac roedd prosesu ar raddfa fechan o slabiau llechi, o bosibl llifio, yn sicr gwaith enamel, yn digwydd yn Nhywyn ei hun. Mae yna olion mwynol, ar gyfer llechi ac ar gyfer plwm, o amgylch Corlan Fraith yn rhan ddeheuol yr ardal cymeriad hanesyddol.\nYn ogystal â'r felin frenhinol yn Llanegryn, cyfeirir at felinau o'r cyfnod Canoloesol hwyr. Yn yr unfed ganrif ar bymtheg, mae achos llys yn cadarnhau yr adeiladwyd melin newydd yn Llanegryn a bod strwythur cynharach wedi ei ddinistrio yn ystod Gwrthryfel Glyndŵr (Thomas 2001). Dim ond un felin ŷd a gofnodwyd ar lednant i'r Dysynni (a dim ar yr afon ei hun) er bod yr Afon Fathew a'i llednentydd yn gyrru melin bren a dwy felin ŷd o fewn ardal tirwedd hanesyddol Dysynni. Roedd cynhyrchu tecstilau yn yr ardal yn digwydd ar raddfa fechan, heb fanteisio'n llawn hyd yn oed yn ôl safonau Cymreig; roedd gwehyddu â llaw yn parhau yn Llanegryn yn 1938, y lle olaf yn y wlad i'w adrodd (Gwyn 2006, 119).\nMae'r mapiau arolwg ordnans yn dynodi diwydiant ysgafn yn Nhywyn ar ddechrau'r ugeinfed ganrif ar ffurf gwaith llechi a ffatri dŵr soda. Yn fwy diweddar, mae ystadau diwydiannol bychan wedi eu sefydlu ym Mryncrug ac yn Nhywyn.\nO fewn ardal tirwedd hanesyddol Dysynni'r prif safle milwrol yw Castell y Bere, a sylfaenwyd gan Llywelyn ap Iorwerth, neu Llywelyn Fawr, ac yn debygol o fod y castell y mae cronicl yn disgrifio iddo adeiladu yn 1221. Fe ddisgrifiwyd ei bod yn eithaf rhagorol y dylid codi castell ‘fry ymysg yr hafodydd' (Cathcart King a Kenyon, 2001, 387); nid yw Castell y Bere yn gastell aruchel, ond mae o fewn patrwm o adeiladu cestyll gan Llywelyn ap Iorwerth yn hanner cyntaf y drydedd ganrif ar ddeg, ac mae'r cynllun llawr yn gyson gyda chestyll brodorol eraill y cyfnod hwn. Efallai bod y llenfuriau enfawr sy'n amgáu ardal a oedd gynt yn agored a ffos a dorrwyd o'r graig o flaen y tŵr cromfannol yn adlewyrchu gwaith yn y flwyddyn 1287 a'r peryglon a wynebwyd o fygythiad gwrthryfel Rhys ap Maredudd. Efallai bod y castell wedi ei ddinistrio a'i adael yn dilyn gwrthryfel Madog yn 1294 (Evans 1967).\nSafleoedd amddiffynnol eraill o'r cyfnod Canoloesol yw'r ddau fwnt, Domen Ddreiniog a Bryn y Castell.\nArweiniodd lleoliad strategol yr ardal ar yr arfordir yn wynebu'r hyn a oedd ar y pryd yn Wladwriaeth Iwerddon Rydd, ac a ystyriwyd i fod yn agored i ymosodiad gan yr Almaen, at sefydlu safleoedd amddiffynnol ar hyd Bae Ceredigion. Roedd RAF Towyn (sic) yn weithredol rhwng Awst 1941 a Mai 1945, gan hedfan awyrennau Queen Bee a Hawker Henleys ar gyfer y No 1 Anti-aircraft Co-operation Unit ac awyrennau Westland Lysanders ar gyfer No 6 Anti-aircraft Co-operation Unit ond roedd tuedd i gael llifogydd yno. Ar ddiwedd y rhyfel, daeth y fyddin yn gyfrifol amdano. Mae'r rhedfeydd wedi diflannu, ond mae nifer o'r adeiladau'n dal i sefyll (Smith 2004). Mae gwersyll Tonfanau yn ymestyn ychydig yn yr ardal tirwedd hanesyddol yn SH 5621 0351. Roedd yn weithredol hyd at 1965.\nGellir hefyd gweld olion adeiladau milwrol, lloriau caled a thraciau cysylltiedig yn dyddio o ryfel 1939-1945 hefyd yn nhiroedd Peniarth, ble bu'r Morlu yn gweithredu. Deellir y cadwyd carcharorion rhyfel Almaenig ac Eidalaidd yn lleol (Annand 1983).\nMae systemau cyfathrebu wedi gadael eu nod ar y dirwedd hanesyddol.\nFel y nodwyd uchod, mae'n bosibl bod Aber Dysynni a'r Dysynni yn cynrychioli ardal lanio hynafol, ac efallai eu bod yn gysylltiedig i lwybrau Cynhanesiol yn ardal y Mawddach i'r gogledd. Byddai Ynysymaengwyn a Thywyn wedi bod ar estyniad y llanw'r Dysynni tan y bedwaredd ganrif ar bymtheg, a Thomen Ddreiniog a Thalybont ychydig tu hwnt i'r terfyn llanw. Mae Gerallt Gymro yn crybwyll aros yn Nhywyn ar ei daith i'r gogledd gyda'r Archesgob Baldwin yn 1188 ond yn anffodus nid yw'n dweud llawer amdano. Mae'n amlwg ei fod yn cyrraedd dros y tir o Aber y Dyfi, a'r tebygolrwydd yw ei fod wedi dilyn y ffordd oddi yma i Dalybont a thu hwnt y bore nesaf. Mae hynafiaeth yr enw ‘Talybont' yn dynodi bod y ffordd wedi dilyn yn gyffredinol yr un aliniad yma ers y cyfnod Canoloesol a bod yna bont yma yn y dyddiau cynnar. Mae'r bont garreg bresennol yn dyddio o 1752 ond mae wedi ei hosgoi gan strwythur modern.\nPont rheilffordd a adeiladwyd yn 1911 ar draws y Dysynni.\nYchydig iawn a wyddom, neu y gellir ei gasglu, wedi hynny ynghylch y system ffyrdd tan y cyfnod Diwydiannol/Modern. Er y pasiwyd Deddf Tollborth Meirionnydd yn 1777, nid oes llawer o dystiolaeth iddi effeithio ar yr ardal astudiaeth tan ganol y bedwaredd ganrif ar bymtheg, pan adeiladwyd ffordd tollborth o Dywyn trwy Lwyngwril ac ymlaen tua Dolgellau (Pritchard 1961).\nMae'r bont bresennol sy'n cario'r rheilffordd dros y Dysynni yn strwythur sydd wedi ei ddyddio 1911, adeiladwaith hytrawstiau dur cefngrwm tri rhychwant gan Fich and Co. o Gas-gwent, wedi eu cario ar gledrau dur cylchol. Mae pyst pren y bont gynharach yn weladwy yn y dŵr.\nCynrychiolir math gwahanol o systemau cyfathrebu gan orsaf dderbyn radio Guglielmo Marconi yn Nhywyn, a agorodd yn 1914 ac a gaeodd yn 1923. Ychydig sy'n dal i sefyll tu hwnt i'r ‘Byngalos Marconi' yn SH 5950 0019 (Gwyn 2006).\nMae twristiaeth yn amlwg yn nyffryn Dysynni mewn sawl ffordd. Roedd nodweddion iachaol y ffynnon yn Nhywyn yn dal i ddenu pobl yn hwyr yn y bedwaredd ganrif ar bymtheg, pan oedd wedi ei sefydlu fel baddondy cyhoeddus (Lewis 3M3 v) – mae'r adeilad sy'n goroesi yn SH 5867 0099 yn dyddio o tua 1871 ond erbyn 1903 nid oedd mewn defnydd ac roedd wedi dod yn rhan o'r ffatri dŵr soda (Whatley 1995). Mae gwesty'r Corbett Arms yn Nhywyn yn strwythur trawiadol, yn arbennig o edrych arno o'r ffordd sy'n arwain i'r dref o'r gogledd, ac mae'n brawf o farchnad hamdden gynyddol. Mae'r chwe bae cynharaf o'r gwesty deg bae hwn yn ymddangos i ddyddio o hanner cyntaf y bedwaredd ganrif ar bymtheg, ychwanegwyd chwech arall yn 1900, y dyddiad sy'n ymddangos ar y garreg ddyddio. Roedd ail gartrefi glan y môr yn Nhywyn eisoes yn nodwedd o dirwedd diwedd y ddeunawfed ganrif, yn eiddo i deuluoedd cefnog o ganolbarth Lloegr oedd yn ffafrio Tywyn dros Aberystwyth. Fodd bynnag, nid oedd yr ymdrechion i ddatblygu pier ac yn hwyrach y Promenâd yn Nhywyn, (1877-1879 ac o 1889 ymlaen yn y drefn honno), yn amlwg yn gwbl lwyddiannus (Wilkinson 1984).\nO ganol yr ugeinfed ganrif ymlaen, mae parciau carafanau wedi dod yn gyffredin; fe nodir enghreifftiau yn Pall Mall, Ynysymaengwyn ac Ysguboriau (oll ar hyd ffordd yr A493 rhwng Tywyn a Bryncrug) yn Rhyd yr Onnen a Woodlands, ger Pont y Garth ac yn Llanllwyda. Mewn rhai achosion, mae chalets wedi eu hadeiladu hefyd.\nMae adfywio Rheilffordd Tal-y-llyn wedi ychwanegu'n sylweddol i ‘apêl' Tywyn a'r ardal – mae darlun o'r locomotif Dolgoch a'i drên yn harddu'r arwyddion ‘Croeso i Dywyn'.\nMae ardal yr astudiaeth yn cynnwys carreg ble mae'r Gymraeg ysgrifenedig gynharaf, o'r wythfed ganrif, wedi goroesi. Mae hyn yn eglwys Tywyn, ac yn darllen, yn nhrawsgrifiad Syr Ifor Williams:\nDehonglodd hyn fel + Ceinrwy gwraig Gwaddian (sy'n gorwedd yma) yn agos at Bud a Marchiaw + Cun, gwraig Celyn – mae'r galar a'r golled yn parhau (Williams 2001).\nMae Castell y Bere yn lleoliad pwysig yn ymwybod cenedlaetholwyr Cymreig fel y gwarchodlu olaf i ildio i'r lluoedd Eingl-normanaidd, ar 25 Ebrill 1283.\nYn ôl Rhyfeddodau y Byd Mawr (Dolgellau, 1828), Peniarth Uchaf oedd y lle cyntaf yng Nghymru i fwrw ffrwyth te, yn 1700.\nCarreg arysgrifenedig o'r 8fed ganrif yn eglwys Tywyn\nYn Llanfihangel y Pennant mae cartref Mary Jones (1784-1864), a ysgogwyd wedi dod ar draws y Parch. Thomas Charles ar hap ar lethrau uchaf Cader Idris i gyflawni ei phererindod i'r Bala i brynu ei Beibl yn 1800. Ysgogodd ei siomedigaeth ddagreuol ar ganfod nad oedd dim ar ôl i Charles nid yn unig i roi ei Feibl ei hun iddi, ond hefyd i gychwyn y broses a arweiniodd at sefydlu'r Gymdeithas Beiblau Prydeinig a Thramor. Roedd stori Mary Jones yn berffaith ar gyfer Ysgolion Sul Cymreig ail hanner y bedwaredd ganrif ar bymtheg, a chafodd ei bwthyn ei beintio gan S. Maurice Jones yn 1891, yn rhan o gomisiwn gan O.M. Edwards ar gyfer Cymru Coch; fe ymddangosodd hefyd yn Cartrefi Cymry yn 1896. Bu fyw hyd henaint piwis a blin ym Mryncrug, ble mae wedi ei chladdu.\nYstyrir llawysgrifau Peniarth Llyfrgell Genedlaethol Cymru ymysg y casgliadau cenedlaethol blaenaf. Cawsant eu catalogio gan J. Gwenogvryn Evans ar gyfer y Comisiwn Brenhinol ar Lawysgrifau Hanesyddol tra'u bod yn dal ym Mheniarth.\nGaned Dr William Owen Pughe (1759-1853) yn Ty'n y Bryn, ger Pont Ystumanner, er iddo symud i ffwrdd o'r ardal pan oedd yn ddim ond tair oed. Roedd yn olygydd y Cambrian Register a'r Greal, ac yn brif olygydd The Myvyrian Archaeology of Wales. Paratôdd The Cambrian Biography, ac fe'i cofir am ei gred bod y Gymraeg yn agos at famiaith gyntefig dynolryw (Dictionary of Welsh Biography).\nMae diwygio Rheilffordd Tal-y-llyn o 1951 hefyd wedi ychwanegu at y cyfuniad diwylliannol a ffocws diwylliannol y rhanbarth (ac wedi cychwyn proses yng Ngwynedd sydd wedi esblygu i sector gwerth miliynau o bunnoedd ac a ddaeth yn rhan allweddol o economi'r rhanbarth). Yn ei hanfod, fe oroesodd y rheilffordd lein fach hon o'i hagor yn 1866 tan wedi'r Ail Ryfel Byd fwy neu lai ar ei ffurf wreiddiol a heb fawr o gynnal a chadw. Llwyddodd ei gyflwr llesg i ddenu sylw'r Picture Post yn 1947, pan anogwyd buwch i grwydro ar y traciau er mwyn tynnu llun ohoni yn oedi'r trên. Roedd ei hadfywiad yn ganlyniad i waith peiriannydd o deulu Eingl-Wyddelig, Lionel Thomas (‘Tom') Caswell Rolt, a oedd yn ystyried ei bod yn ail-greu ffordd o fyw oedd dan fygythiad gan reolaeth gynyddol y wladwriaeth, delfryd dechnolegol oedd yn dathlu mentergarwch Fictoraidd a sgiliau peirianneg (Rolt 1953). Roedd yn ysbrydoliaeth ar gyfer y comedi Ealing The Titfield Thunderbolt, a'r ffilm Americanaidd lai hysbys Railway with a Heart of Gold. Yn fwy diweddar, mae Dr Dafydd Roberts wedi archwilio rhywfaint o'r tensiynau diwylliannol rhwng brwdfrydedd Seisnig iawn Cymdeithas Warchod Rheilffordd Tal-y-llyn a blaenoriaethau cymuned Tywyn (Roberts 2008).\nAnnand, D 1983, RAF Towyn 1940-1945 , cyhoeddwyd yn breifat\nBowen, E G a Gresham, C A, 1967, The History of Merioneth , Cyfrol 1, Dolgellau.\nBoyd, J I C, 1988, The Talyllyn Railway , Rhydychen.\nBudenberg, G F (gol.), 1987, Lewis Morris: Plans in St. George's Channel, 1748 (Stockport).\nChapman, J A, 1992, Guide to Parliamentary Enclosures in Wales, Caerdydd\nCadw ac ICOMOS, 1998, Conwy, Gwynedd & the Isle of Anglesey, Register of Landscapes, Parks and Gardens of special Historic Interest in Wales: Part 1: Parks and Gardens, Caerdydd\nCathcart King a Kenyon, yn Smith, J B a Smith Ll B, History of Merioneth II , MHRS.\nDavidson, A, 2001, ‘Parish Churches' , yn Smith, J B a Smith Ll B, History of Merioneth II, MHRS.\nEvans, E D, 1967, ‘Castell y Bere' , JMHRS 3 1 tud 31-44.\nGresham, C, 1987-8, ‘ Archbishop Baldwin's Journey through Merioneth ', JMHRS 10 3 tud 186-203.\nGwyn, D, 2006, Gwynedd: Inheriting a Revolution , Chichester.\nJenkins, J G, 1977, ‘ Rural Industry in Merioneth ' JMHRS 8 1, tud 1-15.\nLewis, S, 1833, A Topographical Dictionary of Wales .\nPritchard, R T, 1961, ‘ Merionethshire Roads and Turnpike Trusts' JMHRS 4 I, tud 22-36\nRoberts, D, 2008 ‘ ”A narrow swathe of English eccentricity” – Ail-agor Rheilffyrdd Tal-y-llyn a Ffestiniog' Cof Cenedl XXIII , tud 163-191.\nRolt, L T C, 1953, Railway Adventure , Llundain.\nSmith, G, 2004, Tywyn Coastal Protection Scheme: Archaeological Assessment (Adroddiad GAT 555, ar gyfer ABP Marine Environmental Research Ltd)\nSmith, J Beverley a Smith, Ll Beverly (gol), 2001, History of Merioneth volume II – the middle ages, Caerdydd\nThomas, C, 1967a, ‘ Merioneth Estates, 1790-1850: A Study in Agrarian Geography' JMHRS 5 III, tud 221-38\nThomas, C, 1967b, ‘Enclosure and the rural landscape of Merionethshire in the sixteenth century', Institute of British Geographers, 42, tud 153 - 162\nThomas, C, 2001, ‘ Rural Society, Settlement, Econimy and Landscape' , yn Smith, J B a Smith Ll B, History of Merioneth II MHRS.\nThomas, C., 2007, ‘ Enclosure and the Rural Landscape of Merioneth in the Sixteenth Century ', JM- HRS XV 2, tud 129-141.\nWhatley, A 1995, Tywyn Meirionydd: A Short History (to notes in Dolgellau Record Office).\nWilkinson, J, 1984, ‘ Tywyn Pier', JMHRS IX 4, tud. 457-471.\nWilliams, D.H., 2001. The Welsh Cistercians , Gracewing.\nYn ôl at map ardal Dysynni


The Enhanced IT Learning Programme - Grwp Llandrillo Menai\nY Rhaglen Ddysgu TG Uwch\nHyd: 1 blwyddyn (40 wythnos, 30 awr yr wythnos), yn cynnwys lleiafswm o 5 wythnos o brofiad gwaith (ac uchafswm o 12 wythnos)\nHoffech chi gael gyrfa heriol ym maes TG? Hoffech chi gael y cyfle i symud ymlaen i gyflogaeth a/neu brentisiaeth?\nMae’r cwrs Rhaglen Ddysgu TG Uwch yn ymdrin ag ystod o feysydd sy’n greiddiol i TG, gyda phwyslais ar eich paratoi at ddilyniant yn y dyfodol a all gynnwys cyflogaeth, prentisiaeth neu astudio at gymhwyster addysg uwch.\nDrwy gydol y cwrs byddwch yn defnyddio cyfleusterau ardderchog, gan gynnwys ystafelloedd dosbarth gyda chyfarpar gwych ac ystafelloedd amlgyfrwng, rhwydweithio a chaledwedd, yn ogystal â gweithdy TG pwrpasol ar gyfer eich amser astudio personol. Bydd cyfleoedd hefyd i ehangu’r hyn a ddysgwch drwy ymweliadau gan siaradwyr gwadd, gweithgareddau grŵp a theithiau.\nYn ogystal, byddwch yn treulio o leiaf pum wythnos mewn lleoliad gwaith - bydd hyn yn ychwanegiad gwych i’ch CV ar gyfer cyflogaeth i’r dyfodol.\nAddysgir y rhaglen drwy gyfuniad o’r canlynol:\nOherwydd bod y cwrs yn cynnig ystod eang o sgiliau TG, bydd gennych amrywiaeth o ddewisiadau o ran addysg a chyflogaeth, a bydd hyn yn cynnwys dilyniant i brentisiaeth.\nGallwch fynd ymlaen i raglenni Addysg Uwch yng Ngrŵp Llandrillo Menai, sy’n cynnwys:\nByddwn yn eich cefnogi drwy roi cyngor gyrfaol perthnasol a’ch helpu i ddod o hyd i leoliadau gwaith.


Canolfan Gymraeg yr Andes – Tafod Elai\nCanolfan Gymraeg yr Andes\nBraf ydoedd clywed am agor Canolfan Gymraeg yng Nghaerdydd. O’r diwedd! Dylai hon wneud byd o wahaniaeth i Gymry’r Brifddinas, boed yn siaradwyr Cymraeg neu yn ddysgwyr. Adeilad amlbwrpas ar gyfer pobl o bob oed.\nFel yr athrawes gyntaf a fu’n gweithio yn yr Andes o dan y Cynllun Dysgu Cymraeg ga i ddweud mor falch y mae ‘Cymry’ Esquel o’u Canolfan hwythau. Pan gyrhaeddais i yno ym 1997 yr unig gyfle gaent i gymdeithasu oedd ar y Sul, a hynny ond yn achlysurol, gan mai dim ond rhyw bedair neu bum gwaith y flwyddyn yr agorai capel Seion ei ddrysau! Buan y newidiodd pethau ar ôl i mi gyrraedd oherwydd wrth dderbyn arweiniad bu yno addoli cyson.\nGwelais, er hynny, nad oedd gan yr Archentwyr hyn o dras Cymreig fodd i gwrdd â’i gilydd, i fwynhau nosweithiau llawen, i gynnal twmpath, i baratoi ar gyfer yr eisteddfodau nac i wylio’r tapiau fideo y byddent yn eu derbyn yn rheolaidd gan garedigion o Gymru. Codi Canolfan oedd yr unig beth amdani!\nDyma fynd ati i ‘werthu brics’ ar eu rhan – punt y fricsen! Yn Eisteddfod Penybont ar Ogwr ym 1998 i ddechrau ac yna yn Eisteddfod Môn, Llanelli a Thyddewi. Llythyru papurau bro, cymdeithasau o bob math, clybiau cinio a chorau. Derbyn rhoddion gan unigolion ledled Cymru. Trosglwyddo’r symiau arian gan gynnwys pob ffi am annerch hwnt ac yma i ofal pobl gyfrifol yn Esquel. Digon o bres i osod y sylfaen i ddechrau, gefngefn â’r capel, ac ymlaen nes bod digon i godi Canolfan braf a hynny gyda chydweithrediad y bobl draw heb anghofio’r gefnogaeth a gafwyd gan lywodraeth y Dalaith.\nLlwyddwyd i agor y Ganolfan ym mis Mawrth 2002 ac erbyn hyn mae wedi agor ei drysau i gannoedd o ymwelwyr o Gymru ac wedi paratoi gwledd o fwyd ar eu cyfer. Ond nid croesawu ymwelwyr yn unig yw amcan y Ganolfan. Mae’r adeilad ar agor yn ddyddiol er mwyn cynnal dosbarthiadau Cymraeg i siaradwyr a dysgwyr o bob oed a chefndir. Ceir cegin fach yno lle bydd y tegell bob amser yn mudferwi ar gyfer cymryd tot o FATE! Yn y Ganolfan mae’r llyfrgell a’r ffilmgell. Dyma lle bydd y plant yn eistedd wrth draed eu hathrawon a’r bobl ifainc, trwy weithgareddau Menter Patagonia, yn cynnal twmpath ac yn cael hwyl ar actio a choginio.\nDim rhagor o orfod llogi ystafell yma ac acw a neb yn gwybod yn union beth oedd yn digwydd.\nDim o’r fath oherwydd mae gan Gymry Esquel, bellach, eu haelwyd eu hunain.\nÂ’r adeilad bron â bod yn 14 oed mae galw am estyniad. Mae galw am ddwy ystafell ddosbarth, am swyddfa fechan, am ‘departamento’ ar gyfer yr athrawon a ddaw o Gymru ac i’r gwirfoddolwyr fydd yn cynnig eu gwasanaeth yn eu tro. Mae’r estyniad newydd ar ei hanner a does fawr o obaith cwblhau’r gwaith heb gymorth ariannol o Gymru. Derbyniwyd swm o arian tuag at y prosiect gan lywodraeth y Dalaith, ond mae hwn eisoes wedi’i wario! Disgynnodd y ‘peso’ yn ei werth ac mae costau byw ar ôl i’r llywodraeth newydd ddod i fod wedi mwy na dyblu.\nDyma fi, felly, unwaith eto yn cymryd y cyfrifoldeb o ofyn am gyfraniadau gan sefydliadau a chymdeithasau ac unigolion. Gwn fod galwadau lu arnom yng Nghymru y dyddiau hyn, ond os oes rhywun yn teimlo ar ei galon y gall gyfrannu swm o arian, boed fach neu fawr, a fyddwch mor garedig, os gwelwch yn dda, â chysylltu â mi. Mae cyfrif yn dal i fod ym Manc Lloyds, Rhydaman yn dwyn yr enw ‘CANOLFAN GYMRAEG YR ANDES.’\nHazel Charles Evans,\nLlais yr Andes,\nRhydaman SA18 2TH\nMae Tintin nôl â dwy antur gyffrous


Cais Ac Tuedd diweddar ar Titaniwm Yn Automobiles Hafan - newyddion am y diwydiant - Newyddion - Datblygu Co Shaanxi Yunzhong Diwydiant, Ltd\nCais Ac Tuedd diweddar ar Titaniwm Yn Automobiles Cartref\nCymhwyso a duedd ddiweddar o titaniwm mewn automobiles cartref\nOherwydd y nodweddion dirwy o titaniwm, mae mwy a mwy o achlysuron yn cael eu defnyddio mewn automobiles, ond mae'r cais yn cael ei lesteirio gan brisiau uwch. Mae'r canlynol yn canolbwyntio ar statws a thueddiadau diweddar yn y cais o titaniwm mewn ceir teuluol, ac yn cyflwyno'r ddau gais sy'n dod yn y pwynt breakthrough ceisiadau ehangu.\nMae'r titaniwm metelig ei nodweddu gan ei cryfder uchel, dwysedd isel a gwrthsefyll cyrydu ardderchog. Gellir ei ddefnyddio yn y trosglwyddo pŵer a siasi rhannau o automobiles. ceisiadau hyn yn cael eu hanelu'n bennaf at titaniwm aloi yn ysgafn, a all gymryd lle y dur di-staen, colli pwysau car, mae disgwyl i wella perfformiad y car ei hun.\nMae'r gostyngiad pwysau yn gwneud y dyluniad y car yn wydn iawn, ar gyfer ceir chwaraeon ac ar gyfer ceir teuluol. Hyd yn hyn, gweithgynhyrchwyr injan car chwaraeon wedi dewis titaniwm fel deunydd crai i wneud ceir llai ysgafn ar gyfer falfiau a siafftiau cysylltu. Mae'r gwelliant mewn perfformiad yn cael ei ddangos yn y gostyngiad y pellter, y pŵer allbwn a anffurfiad rhannau cysylltu.\nY fantais o ddefnyddio titaniwm yw bod yr effaith trosglwyddo pŵer neu bwysau yn cael ei leihau, yr economi tanwydd yn cael ei arbed, sŵn a dirgryniad o injan yn cael ei leihau ac mae'r llwyth o gydrannau yn cael ei leihau, felly gall y gwydnwch y cerbyd yn cael ei wella. Gellir titaniwm yn cael ei ddefnyddio fel falfiau, siafftiau cysylltu, falfiau, ffynhonnau a chyfarpar cymorth mewn rhannau car.\nMae'r defnydd o beiriant titaniwm tu allan: er enghraifft, y defnydd o ffrâm titaniwm, leihau pwysau cerbyd, arbed tanwydd. Mae'r rhan fwyaf trawiadol yw'r defnydd o titaniwm mewn rhannau, megis ffynhonnau atal dros dro, dyfeisiau gwacáu, crankshafts, a dosbarthiadau clymwr eraill. Y rhwystr mwyaf i ddefnydd mawr o ddeunyddiau titaniwm mewn ceir chwaraeon a geir yn parhau i fod y mater pris. Mae cost deunydd titaniwm yn cael ei gymharu â chost phrosesu rhannau eraill, fel y dangosir yn nhabl 1.\ncymharu costau rhwng titaniwm a deunyddiau eraill (uned: US $ / Ib)\ndur alwminiwm titaniwm\ningot metel 2.000.681.10\nTaflen 15.00 ~ ~ 50.001.00 5.000.30 ~ 0.60\nMae'r farchnad titaniwm byd yn ymwneud â 45000mt / mlwydd oed, hanner sydd yn y Dywed Unedig. cynhyrchu cyfanswm car yn y byd yw tua 60 miliwn o unedau / y flwyddyn, yr Unol Daleithiau yn cyfrif am 1/4. Felly, os hanner y automobiles y byd yn cael eu gwneud o titaniwm, bydd y defnydd o titaniwm yn cynyddu gan 30% yn dibynnu ar faint o titaniwm a ddefnyddir mewn 500g ar tua 1. Yn y modd hwn, y swm o titaniwm a ddefnyddir mewn automobiles yn sylweddol.\nCymhwyso titaniwm mewn car gartref\nTimet, America cynhyrchydd titaniwm mwyaf, yn rhestru manteision defnyddio titaniwm fel cydran:\n(1) mabwysiadu deunydd titaniwm wedi datrys rhai problemau ymarferol;\n(2) cydgysylltu â'r farchnad;\n(3) y dechnoleg cysylltiedig cais deunydd titaniwm;\n(4) Gall technolegau sydd ar gael yn cael ei ddefnyddio;\n(5) y defnydd o ddeunydd titaniwm werth newydd.\nDefnyddir titaniwm yn wreiddiol yn y gynhyrchu màs o premiwm NSXV-6 o geir, a ddilynir gan drws dwbl Toyota Siapaneaidd trosi'n yn 1998 gan ddefnyddio falf titaniwm. Mae'r falf cymeriant y car yn defnyddio aloi Ti-6AL-4V / TIB a gynhyrchir gan y broses meteleg powdr, ac mae'r falf wacáu yn mabwysiadu Ti-Al-Zr-Sn-DS-Mo-Si / TIB aloi gwrthsefyll gwres. peiriant y car yn 2000cc, gan ddefnyddio 1 27g falf cymeriant a gwacáu falf 24g 8, car gyda chyfanswm o 408g deunydd titaniwm. Pan fydd y deunydd crai yn dur, mae'r pwysau yn 40.0g a 44.6g, a chyfanswm pwysau'r falf yn fwy na 2 waith o un y titaniwm. Mae'r gwanwyn falf o'r math hwn o gar hefyd yn cael ei gwneud o titaniwm, ei bwysau yn cael ei gostwng o 43g i 36G. car newydd y Toyota Gorfforaeth a gynhyrchwyd i ddechrau 4000 o unedau, hanner ohonynt wedi eu gwneud o titaniwm.\nYn ogystal, mae enghreifftiau o titaniwm a ddefnyddir gan gwmnïau Siapaneaidd eraill yw Honda, S2000 ac R. rhai ceir Ewropeaidd mewn cynhyrchu màs, ac y siafft cysylltu ei gwneud o titaniwm.\nMae 2 achos o titaniwm a ddefnyddir mewn ceir teuluol. Mae'r falf wacáu megis ceisiadau ceir Chevrolet Z06 GM, yn lleihau cyfanswm y pwysau yn ffafriol i wella perfformiad. Titaniwm muffler 2 1 grŵp, 11.7g pwysau, pwysau ostwng gan 41%, yn helpu i wella perfformiad y car. A bywyd y muffler yn lled barhaol.\nTimet ac Arvin Meritor wedi datblygu aloeon titaniwm Timetal gradd gwacáu newydd (yn debyg i'r rhai o radd Ti2) yn unol â marchnad a thechnolegau sy'n bodoli eisoes. Mae'r deunydd ei brofi gan y ddau gwmni yn unol â'r contract a chadarnhawyd ei berfformiad. Yn ystod y prawf, technegau gweithgynhyrchu fel dyrnu, plygu, rolio oer, gan ffurfio a weldio wedi cael eu gwella ar gyfer y diben o leihau pwysau'r titaniwm.\nO gymharu â dur, titaniwm wedi modwlws elastig isel a dwysedd bach. Mae'n addas ar gyfer ffynhonnau. ffynhonnau Titaniwm yn cael eu defnyddio yn eang yn y diwydiant awyrofod Boeing, ond Timet meddwl cydrannau hyn yn ddrud i'w defnyddio mewn ceir. Felly, mae'r cynhyrchwyr cwmni ac awyrofod rhannau datblygu ffynhonnau titaniwm modurol ar y cyd, ac mae wedi cael cefnogaeth gref gan y cwmni Almaenig VW. Timet a VW yn gweithgynhyrchwyr rhannau modurol sy'n defnyddio offer gweithgynhyrchu gwanwyn dur safonol i gynhyrchu ffynhonnau titaniwm. Rhan o'r proseswyr a ddewiswyd VW a fydd MuhrundBender gwanwyn dur offer gweithgynhyrchu y cwmni ar gyfer gweithgynhyrchu drawsnewid titaniwm gwanwyn. O ganlyniad, y defnydd o cost isel beta aloi Ti-4.5Fe-6.8Mo-1.5Al gostwng y pris o 50% o'i gymharu â'r aloi beta presennol. Mae'r gymhareb gwanwyn deunydd hwn yn cael ei leihau gan 1/3 gyda phwysau o'r un ffynnon dur, a bywyd blinder gorau posibl yn cael ei sicrhau. 2001 LupoFSI sedan cario y gwanwyn hwn titaniwm lleihau cyfanswm ei bwysau gan 81.6kg o'i gymharu â'r MNADd safonol. Mae'r sedan LupoFSI yw cerbyd tanwydd isaf y byd ar gyfer 48mpg (MPG / galwyn) ac mae ar gael i'w gwerthu yn y farchnad Ewropeaidd. Mae gan VW, y model 2001 o'r math hwn, chynhwysedd cynhyrchu blynyddol o 3500 o unedau.


Brewin Dolphin continue relationship with Wales’ national museums\nCorporate Sponsorship deal renewed\nMae un o brif gwmnïau rheoli cyfoeth y DU, Brewin Dolphin, wedi cadarnhau y byddant yn parhau i noddi cynllun Noddwyr Amgueddfa Cymru am ddwy flynedd arall, tan 2021.\nMae Brewin Dolphin yn pontio’r byd celf a busnes, ac wedi bod yn ariannu Cynllun Noddwyr Amgueddfa Cymru, sydd â dros 150 o aelodau, ers 2016.\nMae’r incwm a geir gan Noddwyr yn cefnogi gwaith craidd Amgueddfa Cymru. Defnyddir y rhoddion blynyddol hael hyn i ariannu pob math o weithgareddau a chaffaeliadau ar draws ein saith safle, a sicrhau dyfodol ariannol cynaliadwy i’r Amgueddfa.\nBydd y cytundeb dwy flynedd newydd gyda Brewin Dolphin yn caniatáu i’r berthynas bwysig rhwng yr Amgueddfa a’i noddwyr barhau i ffynnu.\nDywedodd Richard Kelly, Uwch Reolwr Buddsoddi, Brewin Dolphin Caerdydd:\n“Pleser yw parhau i gefnogi Amgueddfa Cymru, drwy adnewyddu ein nawdd ar gyfer cynllun y Noddwyr. Dros y tair blynedd ddiwethaf, mae ein staff a’n cleientiaid wedi gallu profi casgliadau ac arddangosfeydd amrywiol yr Amgueddfa, a thrwy adnewyddu’r nawdd, rydym yn bwriadu datblygu ein cefnogaeth ymhellach. Edrychwn ymlaen at rannu twf a llwyddiant parhaus Amgueddfa Cymru a hyrwyddo ei gwaith da i’n cleientiaid.”\nYchwanegodd Richard Nicholls, Cyfarwyddwr Datblygu Amgueddfa Cymru:\n“Rydym yn ffodus iawn o dderbyn nawdd mor hael unwaith eto gan Brewin Dolphin.\n“Mae hefyd wedi bod yn wych i groesawu Brewin Dolphin i’n hamgueddfeydd dros y tair blynedd ddiwethaf, a rhoi’r cyfle iddynt ddysgu am ein casgliadau, mwynhau ein digwyddiadau, a gwirfoddoli yn Amgueddfa’r Flwyddyn y Gronfa Gelf yn 2019, Sain Ffagan Amgueddfa Werin Cymru.”\nEnillodd un o’r amgueddfeydd, Sain Ffagan Amgueddfa Werin Cymru, sy’n trafod hanes a diwylliant Cymru, wobr Amgueddfa’r Flwyddyn y Gronfa Gelf yn 2019.


Storm Dennis: Pontypridd mewn “lot o sioc” yn dilyn llifogydd – Golwg360\nIoan Dyer, cyflwynydd gorsaf radio GTFM, yn disgrifio'r olygfa\nMae cyflwynydd radio gyda gorsaf GTFM ym Mhontypridd yn dweud bod y dref “mewn lot o sioc” yn dilyn llifogydd difrifol yno.\nFe fu Ioan Dyer yn siarad â golwg360 yn dilyn noson o law trwm sydd wedi effeithio’r dref a rhannau helaeth o’r ardaloedd a’r cymoedd cyfagos.\nDaw ei sylwadau ar ôl i Heledd Fychan, cynghorydd tref Pontypridd, gyhoeddi apêl ar dudalen Twitter Plaid Cymru yn gynharach heddiw.\n“Ar hyn o bryd, mae’n edrych fel taw’r llefydd gwaetha’ yw ardal Trefforest, Nantgarw ac Ystad Ddiwydiannol Trefforest,” meddai Ioan Dyer.\n“Mae’r brif ffordd o’r A470 i mewn i Nantgarw ar gau, mae ‘na ddau gwch achub gan y dynion tân yn mynd o gwmpas yn tsiecio ceir yn y dŵr.\n“Mae’r tai i gyd i lawr Oxford Street dan ddŵr, mae cwpwl o bobol dwi’n nabod wedi cael eu llawr cyntaf wedi’u difrodi ac maen nhw wedi gorfod gadael eu tai.\n“Mae wedi dod dros y wal sydd fel arfer yn cadw dŵr.”\nYn Nantgarw, sefyllfa ofnadwy, @gtfm1079 @alunth #StormDennis pic.twitter.com/XpJ9Hezuft\nYn ôl Ioan Dyer, mae yna “lot o sioc” ynghylch y sefyllfa, ac mae’n dweud nad yw “wedi gweld y fath lifogydd na thywydd erioed o’r blaen”.\n“Mae lot o sioc am ba mor gyflym mae hyn wedi digwydd,” meddai.\n“Ro’n i’n teithio’n ôl o Abertawe neithiwr ac es i drwy stryd lle mae badau achub tua 10 o’r gloch neithiwr ac erbyn 6 o’r gloch bore ‘ma, roedd hi fel llyn.\n“Dw i’n meddwl bod pobol wedi syfrdanu pa mor gyflym mae hyn wedi digwydd, a nerth afon Taf yr holl ffordd i lawr o Bontypridd, trwy Drefforest, Nantgarw, Ffynnon Taf a Radyr. Mae’r afon wedi gorlifo dros y lle i gyd.\n“Mae pobol wedi cael sioc fawr.”\nLlifogydd ger Ystad Ddiwydiannol Trefforest (Llun: Ioan Dyer / GTFM)\nTrist iawn gweld @ClwbYBont dan ddwr. Bydd angen lot fawr o gefnogaeth ar y dref i ddod dros hyn. Our town will need a lot of support to recover from the floods. #Pontypridd pic.twitter.com/rbcK9fvCOm\nY gymuned yn dod at ei gilydd\nWrth i’r gwasanaethau brys arwain y gwaith o geisio clirio’r dŵr a helpu pobol i adael eu cartrefi, dywed Ioan Dyer fod yr ymdeimlad o gymuned ym Mhontypridd a’r cymoedd cyfagos i’w weld yn amlwg.\n“Beth sy’n arwyddocaol ac wedi cael sylw yw nifer y cynigion ar y we,” meddai.\n“Mae ‘na nifer o bobol dwi’n nabod yn cynnig ceir a gwneud unrhyw beth fel symud pethau neu roi lloches dros dro.\n“Dw i’n credu bod nifer fawr iawn o dai wedi cael eu heffeithio fan hyn yn ardal Trefforest, canol Pontypridd hefyd a Stryd Berw sy’n arwain ma’s o Bontypridd i fyny’r cwm ar gau.\n“Mae ceir yn nofio ar y dŵr.\n“Yn Nantgarw, mae nifer o dai a busnesau yn cael eu heffeithio. Mae nifer sylweddol o adeiladau a busnesau bach ar yr ystad ddiwydiannol.\n“Ro’n i’n gweld nifer o lorïau Gregg’s yn llwytho bwyd o’u ffatri sydd o dan ddŵr.\n“Dw i’n meddwl bod pobol jyst yn gwneud beth maen nhw’n gallu.”\nFan bwyd yn y llifogydd yn Nantgarw (Llun: Ioan Dyer / GTFM)\nHeledd Fychan yn dweud ei bod hi'n gofidio am bobol oedrannus


Comisiynydd Vassiliou yn Rīga i lansio Prifddinas Diwylliant Ewrop ac Erasmus + - Gohebydd yr UE\nMae'r Comisiynydd Addysg, Diwylliant, Amlieithrwydd ac Ieuenctid Androulla Vassiliou yn ymweld â Rīga yn Latfia rhwng 18 a 20 Ionawr i gymryd rhan yn nigwyddiadau agoriadol Prifddinas Diwylliant Ewrop 2014, yn ogystal â lansio Erasmus +, rhaglen ariannu newydd yr UE ar gyfer addysg, hyfforddiant, ieuenctid a chwaraeon, yn y wlad.\nFore Sadwrn, bydd y Comisiynydd yn cwrdd â Gweinidog Diwylliant y wlad Dace Melbārde a'r Gweinidog Addysg a Gwyddoniaeth Vjačeslavs Dombrovskis; wedi hynny, bydd yn cymryd rhan yn y 'Path of Light - Chain of Book Lovers', lle bydd aelodau'r cyhoedd yn trosglwyddo llyfrau o hen adeilad Llyfrgell Genedlaethol Latfia i Gastell y Goleuni, lle bydd y Comisiynydd yn cymryd rhan mewn a briffio i'r wasg (13h30).\nYn y prynhawn, bydd yn ymweld â'r Farchnad Ganolog lle cynhelir digwyddiadau sy'n gysylltiedig â Phrifddinas Diwylliant Ewrop trwy'r dydd. Gyda'r nos, bydd y comisiynydd yn rhoi araith yn Arena Riga, cyn cyngerdd agoriadol Prifddinas Ewrop, Rīga dimd (Riga Resounds). Ddydd Sul, bydd y Comisiynydd Vassiliou yn cymryd rhan mewn mwy o ddigwyddiadau diwylliannol yn Rīga ac yn ymweld â Sigulda, ei thref bartner.\n"Mae Prifddinas Diwylliant Ewrop wedi bod yn llwyddiant ysgubol ers bron i 30 mlynedd: mae'r teitl yn gyfle unigryw i wneud y mwyaf o asedau diwylliannol dinas a rhoi hwb i'w datblygiad tymor hir. Mae'r teitl yn bwysig ar gyfer twristiaeth, swyddi ac adfywio; Rwy'n siŵr y bydd Rīga yn cael blwyddyn lwyddiannus iawn, "meddai'r Comisiynydd Vassiliou.\nMae Umeå, yn rhan ogleddol Sweden, yn rhannu teitl Prifddinas Diwylliant Ewrop â Riga eleni; mae'n lansio ei raglen ymhen pythefnos.\nAr 20 Ionawr, bydd y Comisiynydd Vassiliou yn cwrdd â chynrychiolwyr Cydffederasiwn Cyflogwyr Latfia ac yn cymryd rhan yn lansiad cenedlaethol Erasmus + yn Latfia. Gyda chyllideb o € 14.7 biliwn ar gyfer y saith mlynedd nesaf, 40% yn fwy nag o dan y rhaglenni blaenorol, bydd Erasmus + yn darparu cyfleoedd i dros 4 miliwn o Ewropeaid astudio, hyfforddi, ennill profiad gwaith a gwirfoddoli dramor yn 2014-2020. Disgwylir i fwy na 50,000 Latfiaid elwa o Erasmus +, sy'n adeiladu ar lwyddiant cynllun cyfnewid myfyrwyr Erasmus a rhaglenni hyfforddi ac ieuenctid eraill.\n"Bydd y profiad rhyngwladol a gafwyd trwy Erasmus + yn rhoi hwb i sgiliau, datblygiad personol a chyflogadwyedd pobl. Byddwn hefyd yn buddsoddi mwy i wella partneriaethau rhwng addysg a chyflogwyr i sicrhau bod gan bobl ifanc y sgiliau sydd eu hangen yn y farchnad lafur heddiw ac yn y dyfodol, "ychwanegodd Vassiliou.\nBydd Latfia yn derbyn € 15 miliwn yn 2014 gan Erasmus +, bron i 11% yn fwy nag a gafodd yn 2013 gan y Rhaglenni Dysgu Gydol Oes ac Ieuenctid ar Waith. Bydd ei chyllid o'r rhaglen yn cynyddu bob blwyddyn hyd at 2020. Gall Latfia hefyd elwa ymhellach o grantiau o dan weithred Jean Monnet y rhaglen ar gyfer astudiaethau integreiddio Ewropeaidd mewn addysg uwch ac ar gyfer prosiectau chwaraeon trawswladol.\nRhwng 2007 a 2013, derbyniodd tua 35 000 o fyfyrwyr o Latfia, pobl ifanc a staff addysg, hyfforddiant ac ieuenctid gyllid gan raglenni Dysgu Gydol Oes ac Ieuenctid ar Waith yr UE.\nY Comisiwn Ewropeaidd: diwylliant\nGweler hefyd IP / 13 / 1110 a MEMO / 13 / 1008\nPynciau cysylltiedig:diwylliantaddysgPrifddinas Diwylliant Ewropcynnwysllawn-ddelweddLatfiaamlieithrwyddrigaUmeåieuenctid


Swydd y tu ôl i ddesg sydd gen i a doeddwn i ddim yn frwd am chwaraeon yn yr ysgol, felly roedd yr wythnos neu ddwy gyntaf yn anodd. Rwy’n cofio cerdded o Fae Caerdydd ac wynebu llethr serth ym Mhenarth. Bu’n rhaid i fi ail bacio fy mag mewn arosfa bws ar y top.\nRoedd ambell brofiad digon emosiynol i fi ar hyd y llwybr a mannau lle’r oeddwn ar fy mhen fy hun gyda fy meddyliau. Erbyn hyn rwy’n sylweddoli pa mor lwcus oeddwn i i gael amser a lle i brosesu fy ngalar o golli rhiant. Mae rhywbeth yn hynod sylfaenol a chadarn am roi un troed o flaen y llall. Rwy’n gwybod na fyddai Dad yn gwastraffu geiriau o fy ngweld i’n cwblhau’r daith, gan ddweud rhywbeth fel ‘ymdrech dda’. Ond rwy’n gwybod y byddai wedi bod yn hynod falch.”\n“Ro’n i’n cerdded y Camino de Santiago yn Sbaen pan ddarllenais am agor Llwybr Arfordir Cymru. Wedi fy ngeni yn Y Barri yn ne Cymru, dwi wedi bod wrth fy modd â thirwedd Cymru erioed ac roedd y Camino wedi tanio fy nheimladau arloesol. Felly dyma adael gartref yn 2013, gan gymryd blwyddyn i ffwrdd o’r brifysgol, a’i throi hi am yr arfordir agosaf ataf sef Aberddawan. Sylweddolais, pe gallwn gwblhau’r gylchdaith y byddwn nôl yno i ddathlu gydag ambell botel o gwrw yn y dafarn leol sef y Blue Anchor – 63 diwrnod yn ddiweddarach, a dyna fel y bu.\nMae rhywbeth hynod fyfyriol ynglŷn â cherdded pellter ar eich pen eich hun. Mae’n dda i’r enaid. Dysgodd cerdded Llwybr Arfordir Cymru fi i fod yn hapus yn fy nghwmni fy hunan. Ond deuthum ar draws nifer o ddieithriaid caredig hefyd. Er enghraifft, pobl a welais mewn tafarndai a siopau ar hyd y daith fyddai’n cynnig soffa i fi gysgu arni dros nos , neu’n fy ngwahodd draw am frecwast y bore wedyn.\nAc mewn gwirionedd, i Lwybr Arfordir Cymru y mae’r diolch am drywydd fy ngyrfa wrth i fi flogio a thrydar fy ffordd o’i gwmpas. Arweiniodd hynny at swydd ysgrifennu ar gylchgrawn awyr agored. Efallai mai gwaith yw hynny ar hyn o bryd, ond mae fy awch anturus a daniwyd gan Gymru yno o hyd.\nDwi’n meddwl fod pobl ifanc yn dechrau sylweddoli fod antur i’w gael o fewn ein gwlad ein hunain. Mae’r cyfryngau cymdeithasol wedi bod yn hybu hynny yn dilyn y pandemig. Ond mae’n bwysig i ni gyd gofio fod angen i ni fod yn warcheidwaid i’r amgylchedd naturiol.”


Cofnodion, Cofrestrau a'r Cyfrifiad\nHafan > Byw > Gwasanaethau Cofrestru > Cofnodion, Cofrestrau a'r Cyfrifiad\nCofnodion, Cofrestrau a’r Cyfrifiad\nDechreuodd genedigaethau, marwolaethau a phriodasau gael eu cofnodi gan y llywodraeth mor ddiweddar ag 1837 – Cofrestru Dinesig yw’r enw ar hyn. I olrhain hanes eich teulu yn y canrifoedd a fu, bydd angen i chi archwilio Cofnodion Plwyf a Ffurflenni Cyfrifiad.\nMae’r ffurflenni yma’n ddogfennau hynod ddefnyddiol wrth archwilio hanes teulu.\nAr hyn o bryd, mae ffurflenni cyfrifiad dim ond ar gael ar gyfer y blynyddoedd 1841, 1851, 1861, 1871, 1891 ac 1901.\nGellir gwirio ffurflenni Sir Forgannwg a’r rhan fwyaf o Sir Fynwy yn Swyddfa Cofnodion Morgannwg yng Nghaerdydd:\nMae Cyfrifiad 1901 ar gael ar-lein bellach:\nCyfrifiad 1901 (dolen Saesneg)\nGwefan Archifau Cymru\nMae cofrestrau’r plwyf yn cynnwys cofnod o Fedyddiadau, Priodasau a Chladdedigaethau. Mae rhai o’r rhain wedi goroesi er 1538 pan aeth gweinidogion ac offeiriad i’r afael â’r arfer o gofnodi digwyddiadau o’r fath am y tro cyntaf.\nGellir darllen cofrestrau Plwyfi Morgannwg yn Swyddfa Cofnodion Morgannwg yng Nghaerdydd:\nArchifau Cymru / Archifau Morgannwg\nMae rhai llyfrgelloedd lleol hefyd yn cadw Cofnodion Plwyf eu hardal.\nMae Swyddfa Gofrestru Bro Morgannwg yn y Barri’n meddu ar gofnod o’r holl enedigaethau, marwolaethau a phriodasau a gynhaliwyd yn y dalgylch hwn o 1837 ymlaen.\nNodwch: gall fod ffiniau wedi symud dros y blynyddoedd ac yn sgil hynny, gallai cofnodion fod wedi symud i mewn ac allan o’r ardal. Os oes unrhyw amheuaeth fod hyn wedi digwydd, cysylltwch â ni cyn ymweld â ni neu ysgrifennu aton ni. Gallai’r crynodeb isod o gofnodion sydd yn ein meddiant fod o gymorth cyffredinol, fodd bynnag.\nCofnodion Genedigaethau a Marwolaethau\nSain Niclas 14 Awst 1837 - 31 Rhagfyr 1934\nBro Morgannwg, Y Barri\n03 Ebrill 1897 - 31 Mawrth 1990\n01 Ebrill 1996 tan heddiw\n01 Ionawr 1920 - 31 Mawrth 1990\nEbrill 1837 tan 31 Mawrth 1974\nEbrill 1974 tan 31 Mawrth 1990\nNodwch: cedwir y rhan fwyaf o gofnodion genedigaethau a marwolaethau Bro Morgannwg ym meddiant Caerdydd. Ffoniwch i gadarnhau, oherwydd ceir eithriadau i’r rheol gyffredinol hon.\nSwyddfa Gofrestru 1837 - 1934 Caerdydd\nPriodasau mewn Swyddfa Gofrestru (pobl oedd yn byw yn y Barri/ Penarth/ Bro Morgannwg a Dwyrain Morgannwg\nSwyddfa Gofrestru (a phan oedd y cofrestrydd yn mynychu eglwysi)\n1974 - 31 Mawrth 1996\nYr holl eglwysi plwyf a’r lleoliadau cymeradwy yn y Barri, Penarth a Bro Morgannwg\nGallwch wneud cais am gopi o dystysgrif o’r cofnodion yma drwy lythyr, dros y ffôn neu drwy ymweld â Swyddfa Gofrestru Bro Morgannwg, y Barri.\nDylai sieciau ac archebion post fod yn daladwy i: Y Cofrestrydd Arolygu.\nMae gofyn talu â cherdyn am geisiadau dros y ffôn, a bydd angen i ddeiliad y cerdyn fod yn bresennol i wneud y taliad.\nOs ydych yn ymgeisio drwy lythyr, cofiwch gynnwys amlen â stamp arni wedi’i chyfeirio atoch chi.\nWrth wneud cais am dystysgrif, mae angen rhoi manylion bras yr enedigaeth, y briodas neu’r farwolaeth, os nad yr union rai cywir.\nOs ydy’r wybodaeth yn gyflawn ac yn gywir, byddwn yn darparu tystysgrif o fewn pum niwrnod gwaith. Fodd bynnag, os mai gwybodaeth rannol yn unig y gellir ei rhoi, efallai fydd angen ychwaneg o amser arnom i chwilio’r mynegeion â llaw, neu bydd angen manylion pellach gennych chi cyn i ni gyflawni chwiliad. Os na fyddwn ni’n medru dod o hyd i’r cofnod y gwnaethoch gais amdani, byddwn yn dychwelyd eich siec neu archeb bost atoch.\nOs oes cais am dystysgrifau lluosog, rydyn ni’n argymell eich bod yn anfon siec ar wahân ar gyfer pob cofnod.\nChwilio Mynegeion Lleol\nYn anffodus, nid oes staff digonol gan y Gwasanaeth Cofrestru i ymgymryd â chwiliadau a allai fod yn astrus.\nOs oes gofyn gwneud cais o’r fath, bydd angen i chi neu eich cynrychiolydd ymgymryd â’r chwiliad eich hun.\nEr nad yw’r cofrestrau eu hunain ar gael i’r cyhoedd, mae gennych hawl i chwilio mynegeion y cofrestrau a gedwir yn y Swyddfa Gofrestru fel modd o gynnal Chwiliad Cyffredinol. Rhaid trefnu’r chwiliad ymlaen llaw gyda’r Cofrestrydd Arolygu.\nHyd: 6 awr o’r bron mewn un diwrnod\nPris: £18.00 (Pennir cost chwiliad mynegai yn statudol a chaiff ei adolygu yn flynyddol.)\nSwyddfa Gofrestru Bro Morgannwg, Y Barri\nLlun – Iau: 8:30am - 1.00pm / 2.00pm - 4.30pm\nGwener: 8:30am - 1:00pm / 2:00pm - 4:00pm


Gweithgynhyrchwyr a Chyflenwyr Hpmc - Ffatri Hpmc Tsieina\nHetiau Beanie Gaeaf L Custom...\nCyflenwr Tsieina Brodwaith 3D...\ncyflenwr llestri Women Winter...\nGwisg Personol Lliwgar Ffasiwn...\nBea hyrwyddo o ansawdd uchel ...\nHPMC Ar gyfer Morter Drymix\nFe'i defnyddir yn eang mewn diwydiant morter drymix.Gallai fod yn hydawdd mewn dŵr a ffurfio'r hydoddiant tryloyw.Fel yr ychwanegion pwysig mewn morter, gallai Hydroxyproypl methyl Cellulose gynyddu cadw dŵr, cynyddu ymarferoldeb a chynyddu amser agored ac ati.\nMae hydroxypropyl Methyl Celluloseare yn fathau o ether seliwlos nad yw'n ïonig, sef powdr o liw gwyn i ffwrdd gwyn, sy'n gweithredu fel tewychydd, rhwymwr, ffurfiwr ffilm, syrffactydd, colloid amddiffynnol, iraid, emwlsydd ac ataliad a chymorth cadw dŵr.Yn ogystal, mae mathau o etherau seliwlos yn arddangos priodweddau gelation thermol, anadweithioldeb metabolig, ymwrthedd ensymau, arogl a blas isel, a sefydlogrwydd PH.\nhydroxy methyl propyl cellwlos\n1.Using HPMC, bydd gludiog teils yn hawdd i'w gymysgu â dŵr heb lwmp yn ymddangos ac yn arbed amser.Oherwydd y gweithrediad mwy cyflym ac effeithlon, gallwn wella ymarferoldeb a lleihau'r gost.\nMae hydroxypropyl methyl cellulose (HPMC) yn ether seliwlos nad yw'n ïonig a geir trwy alcaliad cellwlos, etherification, niwtraleiddio a golchi.Mae gan HPMC eiddo tewychu, gwasgaru, emwlsio, ffurfio ffilm, ac ati. Dyma'r dewis cyntaf ar gyfer cynhyrchu ychwanegion deunyddiau adeiladu o ansawdd uchel. Mewn deunyddiau adeiladu, mae swm ychwanegol HPMC yn isel iawn, dim ond 0.1% -1%, ond mae'n chwarae rhan unigryw a gall wella'n sylweddol gadw dŵr, hylifedd a lubricity deunyddiau adeiladu.Mae deunyddiau adeiladu a ychwanegir gyda HPMC yn haws i'w cymysgu a'u defnyddio, yn gwella effeithlonrwydd gwaith gweithwyr adeiladu, yn ymestyn yr amser agored, yn gwella'r cryfder bondio, ac yn ffurfio cotio arwyneb llyfn a cain.\n1. ether cellwlos sy'n hydoddi mewn dŵr, nad yw'n ïonig\n2. odorless, di-flas, diwenwyn, powdr gwyn\n3. hydoddi mewn dŵr oer, gan ffurfio ateb clir neu ychydig\n4.properties o dewychu, rhwymo, gwasgaru, emulsifying, ffilm-ffurfio, atal dros dro, arsugniad, gel, gweithgaredd wyneb, cadw dŵr a colloid amddiffynnol.\ncap golff dad Custom brodwaith logo dad hetiau cap tad het snapback cap chwaraeon dad het brig fflat


Gofal seibiant - Cyngor Bwrdeistref Sirol Pen-y-bont ar Ogwr\nNi fydd Fy Nghyfrif ar gael ar 16 Ionawr rhwng 9:30am a 1:30pm oherwydd gwaith cynnal a chadw. Ymddiheuriadau am unrhyw anhwylustod mae hyn yn ei achosi.\nMae gwasanaethau gofal seibiant yn edrych ar ôl person dibynnol dros dro er mwyn rhoi seibiant i'r gofalwr. Dylai’r egwyliau hyn gynnig profiad positif i’r person sy’n derbyn gofal a’r gofalwr, i wella ansawdd eu bywydau ac i gefnogi’r berthynas.\nMae Tŷ Harwood yn cynnig gofal preswyl i blant sy’n derbyn gofal. Maent yn gallu cymryd hyd at dri o blant neu bobl ifanc gydag anghenion cymhleth, rhwng 8 ac 18 sydd ar y gofrestr yn Ysgol Heronsbridge.\nMae Bakers Way yn cynnig gwasanaeth egwyliau byr i blant a phobl ifanc anabl sy'n 18 oed neu iau ac yn byw ym Mwrdeistref Sirol Pen-y-bont ar Ogwr. Gall hyd at bump o blant fynychu ar unrhyw adeg a bydd y gwasanaeth yn ceisio diwallu eu hanghenion unigol, cefnogi eu teuluoedd, a hyrwyddo eu hawl i ddefnyddio gwasanaethau a chyfleusterau cymunedol.\nDod o hyd i ragor o wybodaeth am ofal seibiant yn Dewis\n© 2019 Hawlfraint Cyngor Bwrdeistref Sirol Pen-y-bont ar Ogwr


Teitlau newydd wediu hychwanegu at wasanaeth E-gronau AM DDIM Llyfrgelloedd Cymru - Libraries Wales\nO Heat a Grazia i Who do you think you are ar Radio Times, mae gwasanaeth e-gronau Llyfrgelloedd Cymru yn cynnig rhywbeth i bawb, ac erbyn hyn maer gwasanaeth hyd yn oed yn well!\nFe gafodd ugain o deitlau newydd eu hychwanegu at y gwasanaeth, yn eu plith: Womans Weekly, Look, Heat, Grazia, Autocar, Lonely Planet Traveller, Empire, PC Advisor ar Radio Times!\nDywedodd un defnyddiwr Rwyf wrth fy modd gyda gwasanaeth e-gronau am ddim Llyfrgelloedd Cymru. Roeddwn yn arfer gwario ffortiwn ar danysgrifiadau bob mis a bob chwarter am gylchgronau, ond erbyn hyn rwyn gallu eu lawrlwytho i gyd am ddim! Rwyf hyd yn oed yn gallu cadw ôl-rifynnau ar fy ngliniadur fel nad oes gen i dwmpathau mawr o gylchgronauI ym mhobman!\nMae llyfrgelloedd ledled Cymru yn dathlu popeth digidol yr wythnos yma fel rhan o ymgyrch #CaruDigidol. O e-lyfrau ac e-gronau i hanes teulu a chwilio am waith, maer cyfan ar gael yn eich llyfrgell leol.\nI gael gwybod mwy am y gwasanaethau digidol grêt sydd ar gael yn Llyfrgelloedd Cymru edrychwch ar ein gwefan: http://welshlibraries.org/cy/e-adnoddau/carudigidol/


Arestio academydd Rwsiaidd ar ôl dod o hyd i gorff – Golwg360\n10 Tachwedd 2019 am 13:00 Diweddarwyd am 13:01\nLlun: Wikimedia Commons CC0\nMae academydd hanes blaenllaw yn Rwsia wedi cael ei arestio ar ôl i gorff dynes gael ei ddarganfod yn ei fflat.\nFe fu’n rhaid i’r heddlu dynnu Oleg Sokolov o afon Moika yn St Petersburg a’i arestio ar amheuaeth o’i llofruddio.\nDaeth yr heddlu o hyd i freichiau dynol yn ei fag cyn dod o hyd i’r corff.\nYn ôl cyfreithiwr, mae’r hanesydd wedi cyfaddef ei fod yn euog o lofruddio’r ddynes.\nFe gafodd e driniaeth yn yr ysbyty cyn cael ei gludo i’r ddalfa.\nO leiaf 15 o bobol wedi marw mewn gweithfeydd aur yn Rwsia\nRwsia yn helpu Tsieina i greu system tracio taflegrau\nCabinet cysgodol Llafur: y Corbynistas yn mynd


Trefnu eich ymweliad - Dangerpoint\nOs ydych yn gwybod pa raglen yr hoffech gymryd rhan ynddi ac os hoffech drefnu ymweliad i’r Ganolfan, gallwch roi galwad i un o’r tîm neu cwblhewch y ffurflen archebu isod a byddwn yn cysylltu â chi. Gallwch wirio dyddiadau sydd ar gael ar ein calendr yma.\nOs oes gennych unrhyw gwestiynau am unrhyw un o’n rhaglenni neu am eich ymweliad, os gwelwch yn dda ffoniwch ni, rydym yn griw cyfeillgar.\nRydym yn gwybod ei bod yn bwysig i chi gael yr holl fanylion wedi eu sortio cyn eich ymweliad ac unwaith y bydd eich archeb yn gyflawn, byddwn yn e-bostio pecyn gwybodaeth cyn-ymweld ac asesiad risg os oes angen ynghyd â’ch cadarnhad archeb chi.\nRhaglen Graidd PentrePeryglonY PwyntPentrePeryglon EsctraNawr gall i cropianPentrePeryglon Plus


Neges diogelwch cymunedol - Newyddion ac Apeliadau - Heddlu Gogledd Cymru\nNeges diogelwch cymunedol\nDydd Gwener 20 Maw 2020\nHoffai Diogelwch Cymunedol Heddlu Gogledd Cymru ddiolch i aelodau caredig ein cymunedau sy'n gofalu am eu cymdogion yng nghanol yr epidemig parhaus o’r Corona Feirws. Mae'r rhain yn amseroedd heb eu tebyg o’r blaen ac rydym am eich helpu i gadw'n ddiogel a gofalu am eich gilydd.\nRydym wedi cael gwybod am y tueddiadau cyfryngau cymdeithasol sy'n annog pobl i nodi eu cartrefi fel rhai sy'n ' Fregus neu'n Hunan ynysu '. Cymerwch ofal wrth ddilyn y tueddiadau hyn gan y gallwch, yn anfwriadol, hysbysebu cartrefi i droseddwyr sy'n ceisio ecsbloetio pobl fregus.\nCofiwch, er bod y rhan fwyaf o bobl yn gefnogol i’w gilydd, mae yna leiafrif bach a fydd yn ceisio ecsbloetio sefyllfaoedd fel hyn yn droseddol. Ystyriwch hyn – Ydw i'n rhoi fy hun mewn perygl o drosedd? Ydw i'n rhoi fy nghymdogion mewn perygl o drosedd?\nCymerwch agwedd ystyriol a phwyllog wrth nodi eich bod yn fregus i bobl eraill. Isod, mae ein cyngor i leihau eich risg o fod yn ddioddefwr sgamiau neu dwyll:\nPeidiwch â hongian unrhyw beth ar du blaen eich eiddo sy'n dangos eich bod yn fregus neu'n hunan ynysu.\nPeidiwch â rhoi manylion eich banc i unrhyw un sy'n dod i'ch cartref.\nPeidiwch â gadael drysau heb eu cloi/yn agored er mwyn caniatáu mynediad hawdd i ofalwyr gan y gallai troseddwyr eu defnyddio. Ystyriwch sicrhau bod mwy o allweddi'n cael eu torri neu ddefnyddio system ‘allwedd ddiogel’ (key safe).\nSefydlwch grŵp WhatsApp stryd neu un cymunedol fel bod trigolion yn eich ardal yn gallu cyfathrebu a gofyn am gymorth heb gynyddu'r risg o drosedd.\nPostiwch nodyn drwy ddrws cymydog os ydych yn credu ei fod yn fregus neu efallai y bod angen cymorth arno.\nYstyriwch y ffordd orau o drosglwyddo arian parod/nwyddau. Byddwch yn ymwybodol bob tro o sgamwyr a allai geisio gwerthu eitemau am bris uwch er mwyn elwa o’r Corona Feirws\nParhewch i gefnogi eich cymuned cystal ag y gallwch.\nGyda mwy o bobl yn hunan ynysu neu'n gweithio o gartref, disgwylir y byddwch yn derbyn mwy o alwadau ffôn gan sgamwyr nag arfer. Cofiwch ein cyngor ni:\nPeidiwch â datgelu manylion personol. Peidiwch byth â rhoi gwybodaeth bersonol neu ariannol (fel manylion eich cyfrif banc neu'ch PIN) dros y ffôn, hyd yn oed os yw'r galwr yn honni ei fod yn galw o'ch banc.\nRhowch y ffôn i lawr. Os ydych chi'n teimlo'n ofnus neu dan fygythiad, neu os yw'r galwr yn siarad yn ddi-baid heb roi cyfle i chi siarad, dewch a’r alwad i ben. Gall hyn deimlo fel rhywbeth digywilydd i’w wneud, ond mae gennych chi'r hawl i beidio â chael eich gorfodi i wneud unrhyw beth.\nPeidiwch â chael eich brysio. Bydd sgamwyr yn ceisio eich rhuthro i rannu eich manylion personol. Efallai y byddan nhw'n dweud bod ganddyn nhw gynnig gyda therfyn amser neu’n honni bod eich cyfrif banc mewn perygl os na fyddwch chi'n rhoi'r wybodaeth sydd ei hangen arnyn nhw'n syth.\nDaliwch ati i edrych ar ein gwefan a thudalennau'r cyfryngau cymdeithasol am ddiweddariadau rheolaidd. Os ydych yn aelod o grŵp cymunedol neu'n gwybod am gymdogion nad ydynt ar-lein, rhannwch y wybodaeth hon os gwelwch yn dda.\nDilynwch dudalennau cyfryngau cymdeithasol cymeradwy am ddiweddariadau ar y sefyllfa barhaus. Byddwn bob amser yn rhannu cyngor cyfredol ar atal troseddau ar Twitter a Facebook-@NWPComSafCent


Sesiynau Gwyliau Haf Plant Powys - Powys\nSesiynau Gwyliau Haf Plant Powys\n6 Gorfennaf 2021\nBydd sesiynau gweithgareddau i blant ym Mhowys yn cael eu cynnal yn ystod gwyliau'r haf, meddai'r cyngor sir.\nMae Cyngor Sir Powys, mewn partneriaeth â Freedom Leisure wedi trefnu sesiynau gweithgareddau chwaraeon am ddim mewn wyth lleoliad gwahanol ar draws y sir. Mae'r sesiynau hyn, i blant a phobl ifanc rhwng 5 ac 16 oed ledled Powys, yn rhan o brosiect 'Haf o Hwyl' a ariennir gan Lywodraeth Cymru.\nBydd dwy sesiwn bob wythnos ym mhob lleoliad, am ddwy awr.\nDiwrnod ac Amser\nDydd Mawrth a Dydd Iau: 1:30pm - 3:30pm\nCanolfan Hamdden Bro Ddyfi, Machynlleth\nDydd Mawrth: 10:30am - 12:30pm\nDydd Iau: 1:30pm - 3:30pm\nCanolfan Hamdden Dwyrain Maesyfed, Llanandras\nDydd Llun: 9am - 11am\nDydd Mawrth:1pm - 3pm\nDydd Mawrth a Dydd Iau: 9am - 11am\nCanolfan Hamdden Y Trallwng\nDydd Mawrth a Dydd Iau: 10am - 12 canol dydd\nCanolfan Hamdden Llandrindod\nCanolfan Hamdden Ystradgynlais\nDydd Mawrth and Dydd Iau:12canol dydd - 2pm\nCanolfan Hamdden Llanfair-ym-Muallt\nDydd Mawrth and Dydd Iau: 2pm - 4pm\nDywedodd y Cynghorydd Rachel Powell, Aelod Cabinet dros Wasanaethau Plant: "Dros y flwyddyn ddiwethaf mae plant a phobl ifanc wedi colli llawer o gyfleoedd i gymdeithasu ac i fod yn egnïol.\n"Diolch i gyllid gan Lywodraeth Cymru, a'n partneriaethau lleol, rydym wrth ein bodd ein bod yn gallu darparu gweithgareddau gwyliau haf i blant mewn lleoliadau ar draws y sir.\nBydd y gweithgareddau hyn yn rhoi cyfle i blant yn ein cymunedau gymryd rhan mewn cyfleoedd chwarae hygyrch am ddim.\n"Ry'n ni'n gobeithio y bydd y plant yn mwynhau'r gweithgareddau creadigol, hwyliog ac awyr agored, yn gwneud ffrindiau newydd ac yn cael amser wrth eu boddau!"\nBydd y sesiynau'n cael eu cynnal yn unol â chanllawiau Covid-19 Llywodraeth Cymru. Nifer cyfyngedig o leoedd fydd ar gael felly mae'n rhaid i rieni archebu llefydd eu plant ar-lein.\nBydd ceisiadau'n agor o heddiw ymlaen (dydd Llun 5ed o Orffennaf) am y 6 wythnos o wyliau'r haf. Er mwyn i'ch plentyn fynychu, rhaid i chi archebu lle ar-lein erbyn 12 canol dydd ar y dydd Mercher ar gyfer sesiynau'r wythnos ganlynol.\nBydd lleoedd yn cael eu cadarnhau gyda theuluoedd wythnos ymlaen llaw ar gyfer gweithgareddau'r wythnos ganlynol.\nOs oes gennych unrhyw gwestiynau, cysylltwch â ni ar 01597 826399 neu holiday.activities@powys.gov.uk.\nI gadw lle ar gyfer eich plentyn ac am ragor o wybodaeth ewch i Haf o hwyl - gweithgareddau'r gwyliau i blant a phobl ifanc 2021 - Powys\nBydd rhagor o weithgareddau gwyliau haf am ddim i blant a phobl ifanc ledled Powys yn cael eu cynnal gan y awdurdod lleol a sefydliadau'r trydydd sector fel rhan o gynllun Haf o Hwyl. Bydd manylion yr holl weithgareddau yn cael eu cyhoeddi yma Haf o Hwyl i 0-25 oed - Powys wrth iddynt gael eu cadarnhau.


Dywed Bütikofer fod China wedi camgyfrifo - Gohebydd yr UE\nMewn ymateb i’r penderfyniad gan weinidogion tramor yr UE y bore yma (22 Mawrth) i sancsiynau a osodwyd ar bedwar o wladolion Tsieineaidd ac un endid sy’n gysylltiedig ag erledigaeth lleiafrif Uyghur yn nhalaith Xiangjiang, mae China wedi cyhoeddi cosbau dialgar ar gyfer deg unigolyn a phedwar endid. Un o'r rhai a restrir yw Reinhard Bütikofer ASE, cadeirydd Dirprwyaeth China Senedd Ewrop. Gohebydd UE siaradodd â Bütikofer am y sancsiynau a'r hyn y byddent yn ei olygu i Ewrop.\n“Wel, fe ddaeth yn syndod bod China wedi mynd mor bell â hyn yn eu hymateb i’n sancsiynau hawliau dynol,” meddai Bütikofer. “Fe gymeradwyodd [yr UE] bedwar unigolyn ac un endid am droseddau erchyll yn erbyn hawliau dynol ac fe wnaethant ddial gyda sancsiynau ar ddeg unigolyn a phedwar endid oherwydd bod yr UE wedi beirniadu troseddau hawliau dynol. Pan edrychwch ar y bobl y maent yn ymosod arnynt, mae'n bum aelod o Senedd Ewrop o'r pedwar prif grŵp gwleidyddol, seneddwyr cenedlaethol, melinau trafod uchel eu parch, is-bwyllgor hawliau dynol cyfan Senedd Ewrop, a phwyllgor gwleidyddol a diogelwch yr Cyngor Ewropeaidd. Felly maen nhw'n arwyddo, os byddwch chi'n beirniadu troseddau hawliau dynol yn China, y byddwn ni'n mynd yn groes i'ch union sefydliadau. ” Yn hytrach na dychryn yr Undeb Ewropeaidd, dywed Bütikofer fod China wedi camgyfrifo a’u bod yn ôl pob tebyg wedi symbylu cefnogaeth y cyhoedd i fesurau’r UE.\nMae’r Undeb Ewropeaidd wedi dweud ei fod eisiau partneriaeth strategol gyda China, wrth gydnabod ei bod yn wrthwynebydd systemig. Gofynasom i Bütikofer a ddylai'r dull hwn barhau i fod yn berthnasol.\n“Na, dwi ddim yn credu hynny. Mae'r bartneriaeth strategol, a oedd ddeng mlynedd yn ôl, wedi cwympo ar ochr y ffordd. Heddiw, dywedwn fod China yn wrthwynebydd systemig. Mae hefyd yn gystadleuydd. Er ein bod ni eisiau cydweithredu â China, mae China yn gwrthod cydweithredu. ”\nGofynnwyd am Gytundeb Cynhwysfawr Tsieina ar Fuddsoddi (CAI) y cytunwyd arno yn ddiweddar\nDywed Bütikofer ei bod yn rhy gynnar i asesu, ond ei bod yn annhebygol o dderbyn cymeradwyaeth Senedd Ewrop heb gael gwared â sancsiynau.\nO ran cydweithredu pellach, dywedodd fod llawer y gall y Senedd ei wneud o hyd - heb aros am Gyngres Genedlaethol y Bobl: “Edrychwch, nid ydym yn dweud nad ydym am siarad â Tsieina. Nid ydym yn dweud ein bod am dorri'r berthynas. Nid ydym yn dweud ein bod am osgoi cydweithredu. Mae'n hollol i'r gwrthwyneb, ond yr hyn nad ydym yn mynd i'w dderbyn yw rheolau Tsieineaidd, nad ydyn nhw'n derbyn rhyddid i lefaru yn eu gwlad eu hunain yn ddigon drwg, eu bod nhw nawr eisiau atal rhyddid barn gwledydd eraill. hollol annerbyniol. Ac ni fydd yn digwydd yn yr Undeb Ewropeaidd hwn. ”\nPynciau cysylltiedig:Trefn sancsiynau hawliau dynol byd-eang yr UEsenedd ewropeaiddcynnwysASE Reinhard BütikoferUyghursXinjiang\nMae Borrell yn disgrifio 150,000 o filwyr Rwsiaidd a leolwyd i ffin yr Wcrain fel yr 'uchaf erioed'


Comisiynydd y Gymraeg - Brexit\nHafan > Polisi, ymchwil a data > Dylanwadu ar bolisi > Brexit\nCyflwyniad i faes Brexit\nYm Mis Mehefin 2016 bleidleisiodd etholwyr Prydeinig o blaid i Brydain ymadael yr Undeb Ewropeaidd. Yn ôl cyn-Ysgrifennydd Gwladol dros Ymadael â’r UE, David Davies AS, bydd Brexit ‘y newid mwyaf ein cenhedlaeth’. Yn wir, anodd meddwl am faes polisi na fydd yn cael ei effeithio gan Brexit.\nPam ei bod hi’n bwysig dylanwadu ar y maes polisi hwn\nYn anffodus, ni dderbyniodd yr iaith llawer o sylw yn y trafodaethau am Brexit hyd yn hyn. O ganlyniad, dros y misoedd diwethaf rydym wedi bod yn ceisio amlygu risgiau posibl Brexit i siaradwyr y Gymraeg a chymunedau Cymraeg eu hiaith. Credwn y gall Brexit:\neffeithio ar sectorau o’r economi sy’n bwysig i siaradwyr y Gymraeg, er enghraifft y sector amaeth ac addysg ôl-16;\nberyglu’r cyllid tuag at tuag brosiectau hybu sgiliau a busnes sydd hefyd yn cefnogi defnydd y Gymraeg;\ngyfyngu ar allu siaradwyr y Gymraeg i fanteisio at fentrau a phlatfformau Ewropeaidd sy’n hybu amrywiaeth diwylliannol ac ieithyddol;\ndanseilio’r parch at gymunedau lleiafrifol ym Mhrydain, gan gynnwys cymunedau ieithyddol; ac\neffeithio ar y gyfundrefn diogelu hawliau dynol yn y DU, gydag effaith posibl ar hawliau ieithyddol hefyd.\nEin gwaith diweddar yn y maes polisi hwn\nMae ein hymateb i ymchwiliad Pwyllgor Diwylliant, y Gymraeg a Chyfathrebu (Hydref 2018) yn crynhoi ein holl pryderon ynghylch effaith Brexit ar y Gymraeg. Ymrwymom hefyd sylw mwy penodol i effaith posibl ar y sector amaeth, sy’n gartref i ganran uchel o siaradwyr y Gymraeg ac sy’n cynnal llawer o gymunedau gwledig lle siaredir y Gymraeg fel iaith pob dydd. Yn ein hymateb i ymgynghoriad Llywodraeth Cymru ar drefniadau i ddod yn lle Polisi Amaethyddol Cyffredin yng Nghymru (Brexit a’n Tir), dadleuom y dylai’r Gymraeg gael ei dynodi fel ‘nwydd cyhoeddus’, i’w gefnogi a chryfhau gan y sector yn y dyfodol.\nPob tro i ni godi ein llais am y materion hyn, galwom am Lywodraeth Cymru i gynnal asesiad effaith llawn o effaith Brexit ar y Gymraeg. Croesawn yn gynnes argymhelliad Pwyllgor Diwylliant, y Gymraeg a Chyfathrebu sy’n ategu ein dadleuon. Fodd bynnag, rydym wedi ein siomi gydag phenderfyniad Llywodraeth Cymru i beidio â gweithredu ar yr argymhelliad ac eithrio ac o ran ei pholisi arfaethedig ar gyfer y sector amaeth. Byddwn yn parhau i drafod y mater hwn gyda’r Llywodraeth dros y misoedd nesaf.\nYn ogystal, ym mis Rhagfyr 2018 ysgrifennom at Ysgrifennydd Gwladol Cymru ac Ysgrifennydd Gwladol dros Ymadael â’r UE. Galwom amdanynt i ystyried ein pryderon ac i weithio ar y cyd er mwyn diogelu’r Gymraeg a’i siaradwyr yn y misoedd a blynyddoedd i ddod.


“Pawb yn adnabod rhywun a gafodd ei helpu gan Paul Flynn” – Golwg360\n“Pawb yn adnabod rhywun a gafodd ei helpu gan Paul Flynn”\n13 Ebrill 2019 am 10:35\nMae Ruth Jones, olynydd yr Aelod Seneddol Paul Flynn, wedi talu teyrnged iddo wrth agor cynhadledd y Blaid Lafur yn Llandudno.\nBu farw Aelod Seneddol Gorllewin Casnewydd ym mis Chwefror ac ers dechrau’r mis hwn, fe fu Ruth Jones yn cynrychioli’r etholaeth.\nWrth annerch aelodau Llafur yng nghanolfan Venue Cymru, dywedodd bod olynu’r ffigwr yn “fraint”.\n“Mae sawl un wedi talu teyrnged iddo dros y ddeufis diwethaf, ac mae un dywediad wedi glynu wrth fy nghof – ‘Mae pawb yn ‘nabod rhywun a gafodd ei helpu gan Paul Flynn,” meddai.\n“Gwnaeth y geiriau yna fy ysbrydoli yn ystod yr ymgyrch. Wedi’r cyfan, dyna pam yr ydym ni yma – i wneud ein gorau glas i helpu eraill.\n“Roedd Paul yn aelod balch o’i blaid. Roedd yn annibynnol, ond heb os nac oni bai roedd yn aelod o Lafur. Mae’n fraint i mi ei olynu.\n“Rydym yn gweld ei eisiau, ac rydym yn diolch iddo am ei wasanaeth.”


Canllaw Mapiau Llwybr Trên Ewrop | Save A Train\nHome > teithio Ewrop > Canllaw Mapiau Llwybr Trên Ewrop\nTeithio ar y Trên, Teithio Trên Ffrainc, Teithio ar yr Eidal, Teithio ar y Swistir, Awgrymiadau Teithio Trên, Train Travel UK, teithio Ewrop\nAmser Darllen: 5 cofnodion(Diweddarwyd On: 07/06/2020)\nCredwn yn gryf fod teithio ar y rheilffyrdd yw un o'r goreuon a'r mwyaf ffyrdd eco-gyfeillgar i deithio. I'r perwyl hwnnw, rydym wedi cydgysylltu â bron i ddau ddwsin gwahanol weithredwyr trenau i ddod â'r tocynnau trên gorau a rhataf i chi ledled Ewrop. Mae hyn yn golygu y gallwn gynnig cannoedd o opsiynau i chi ar draws ein map llwybr trên.\nO'r Eurostar cyflym i trên cysgu gwych llwybrau, rydym yn gwario ein holl amser yn dod o hyd i'r prisiau gorau fel nad oes rhaid i chi. I'r perwyl hwnnw, rydym wedi creu erthygl canllaw mapiau llwybr trên sy'n dangos i chi rai o'n llwybrau trên mwyaf poblogaidd. Mae'r rhain yn cynnwys teithiau o Lundain i Baris, Florence i Rufain, ac ym mhob man yn y canol.\nOs na welwch eich gorsaf yma – peidiwch â phoeni! Mae ein partneriaethau yn ein galluogi i ddod o hyd tocynnau ar ystod o linellau trenau gwahanol i chi – llwybrau lleol, cysylltiadau rhyngwladol, ac mae'r gorau mewn teithio cyflym i gyd wedi'u cynnwys.\nFelly, yn cael eich hun ychydig o ysbrydoliaeth daith, a phan fyddwch yn barod, ewch draw i'n tudalen chwilio i ddod o hyd i'r tocynnau trên gorau a rhataf o gwmpas!\nEin Map Llwybr Enghreifftiau o'n Llwybrau Mwyaf Poblogaidd:\n1. Trenau O Lundain Rhyngwladol St Pancras I Baris\nMae'r trên sy'n rhedeg o Lundain i Baris yn un o gyflymaf Ewrop. Gweithredir gan Eurostar, gallwch gael eich hun o'r Deyrnas Unedig i Ffrainc mewn dwy awr ac un munud ar bymtheg yn unig. Mae hynny'n rhoi mwy na digon o amser i chi gysgu ynddo, ewch ar y trên a mwynhau a taith diwrnod i brifddinas Ffrainc. Chrafangia baguette a chrwydro'r Louvre – neu yn syml mwynhewch yr holl harddwch sydd gan Paris i'w gynnig.\nMae ymadawiadau o London St Pancras yn digwydd yn rheolaidd, gyda threnau'n rhedeg bron bob awr. Gellir dweud yr un peth am ddychweliadau o Baris i Lundain, ac ar fwrdd fe welwch yr holl amwynderau gorau a ddisgwylir gan lwybr trên pen uchel.\nOs ydych yn aros ym Mharis, gallwch hefyd deithio i'r cyfeiriad arall, a fydd yn golygu eich bod yn cyrraedd Llundain yn gynnar yn y bore os dymunwch. Gallwch chi fynd i SoHo a chymryd rhan mewn sioe Broadway neu fwynhau ychydig o bris tafarn. Naill ffordd neu'r llall, mae'r trên yn cynnig hyblygrwydd eithaf yn yr amseroedd gadael.\n2. Trenau O Fflorens I Rufain Termini\nDwy o ddinasoedd gorau'r Eidal, Mae Florence a Rhufain yn gartref i gannoedd o atyniadau twristiaeth ar gyfer pob math o ymwelydd. Gall byffiau celf grwydro'r Fatican am gipolwg ar y Capel Sistine. Gall Foodies fwynhau peth o'r mozzarella byfflo mwyaf ffres o gwmpas. Beth bynnag fo'ch chwaeth, y ddau yma dinasoedd Eidalaidd yn lleoedd gwych i dreulio wythnos neu bump.\nHyd yn oed yn well, mae'r trenau sy'n cysylltu Fflorens a Rhufain yn doreithiog ac yn rhad. Mae'r daith yn cymryd awr a hanner yn unig ac mae gennych y bonws ychwanegol o gefn gwlad hyfryd y tu allan i'ch ffenestri.\n3. Map Llwybr: Trenau O Rufain I Milan\nRydyn ni eisoes wedi siarad am Rufain, ond mae Milan yn ddinas ryfeddol arall yn yr Eidal. Mor wahanol i dde'r Eidal ag afalau ag orennau, Mae Milan yn gawr modern. Yn adnabyddus am ei ffasiwn pen uchel a digwyddiadau uwch-dechnoleg, mae'n rhaid stopio'r ddinas yn ystod unrhyw wyliau Eidalaidd. Er nad yw'r tywydd yn union fel Môr y Canoldir, gallwch chi fwynhau o hyd y bensaernïaeth hardd a hyd yn oed amgueddfa neu ddwy ar unrhyw adeg o'r flwyddyn.\nMae'r daith o Rufain i Milan yn hirach na thaith Fflorens. Nid oes angen ofni, fodd bynnag, mae'n dal i fod yn dair awr a hanner hylaw iawn. Mae hynny'n rhoi mwy o amser i chi wneud hynny mwynhewch y golygfeydd!\nTocynnau Genoa i Milan\nTocynnau Rhufain i Milan\nTocynnau Bologna i Milan\nTocynnau Florence i Milan\n4. Trenau O Hamburg I Copenhagen\nRhaid ar gyfer unrhyw wyliau Ewropeaidd, Efallai nad Hamburg a Copenhagen yw'r dinasoedd cyntaf i ddod i'ch meddwl ar gyfer twristiaeth. Mae hynny'n drueni, ond, oherwydd bod y ddwy ddinas yn rhemp gyda hanes a chamlesi lliwgar. Mae Hamburg yn ddinas borthladd fawr yng ngogledd yr Almaen. Efallai eich bod wedi clywed amdano o'r blaen oherwydd ei gysylltiad â'r bwyd poblogaidd anghyffredin hambyrwyr. Ffaith hwyl – gelwir y bobl sy'n byw yn Hamburg hefyd yn Hamburgers.\nCopenhagen, ar y llaw arall, yw prifddinas Denmarc. Tra byddwch chi eisiau ymweld yn y tywydd haf neu risg o frigid, mae llawer i'w wneud yn y ddinas lan môr hon. O adeiladau lliw llachar i fariau seler clun, mae gan brifddinas Denmarc bron popeth.\nBydd y trên rhwng y ddwy ddinas yn cymryd amser. Mae teithiau'n para hyd at chwe awr, felly gwnewch yn siŵr eich bod chi'n dod ag adloniant. Hynny'n cael ei ddweud, mae trenau'n fodern ac mae sawl ymadawiad ar gael fel y gallwch eistedd yn ôl ac ymlacio mewn heddwch.\n5. Map Llwybr: Trenau O Zurich I Bern\nOs ydych chi erioed wedi bod eisiau teithio’r Alpau, ni welwch unrhyw seiliau gwell i'w harchwilio na Zurich a Bern. Mae'r ddau wedi'u lleoli yn y gwlad y Swistir, awr yn unig yw'r dinasoedd hyn trên drwy. Er efallai nad ydych wedi sylweddoli hynny, Bern yw prifddinas y Swistir, nid unrhyw un o'i dinasoedd mwy poblogaidd fel Genefa na Zurich. Mae gan y ddinas boblogaeth o dros filiwn o bobl ac mae'n llawn harddwch hyfryd.\nYn y cyfamser, Mae Zurich yn enwog am ei fancio – er y byddwch chi'n cael eich swyno gan ei leoliad ar lan y llyn yn hytrach na'i adeiladau. Mae'r ddinas wedi setlo'n barhaol am drosodd 2,000 mlynedd ac mae'n cynnwys bron i bum can mil o bobl.\nMae trenau'n gadael yn aml ac yn cael eu gweithredu gan drenau modern, er nad oes gennych lawer o amser i fwrw ymlaen â hyn gyda thaith mor fyr. Cysylltu â WiFi am ddim, pori ychydig, ac yna rydych chi wedi gwneud – y ffordd berffaith i deithio!\nGydag ystod o bartneriaid ledled y rhan fwyaf o Ewrop, rydych yn sicr o ddod o hyd i lwybr yr ydych yn ei hoffi. P'un a ydych chi'n chwilio am opsiynau lleol neu'n cynllunio taith draws-gyfandirol o oes, glynu gyda Save A Train i ddod o hyd i'r opsiynau tocynnau gorau sydd ar gael am y prisiau gorau posibl.\nYdych chi eisiau i embed ein post blog “Canllaw Mapiau Llwybr Trên Ewrop” ar eich safle? Gallwch naill ai gymryd ein lluniau a thestun a rhoi credyd i ni gyda cyswllt i'r swydd hon blog. Neu cliciwch yma: https://iframely.com/embed/https%3A%2F%2Fwww.saveatrain.com%2Fblog%2Feurope-train-route-maps-guide%2F%3Flang%3Dcy - (Sgroliwch i lawr ychydig i weld y Cod Embed)\nEwropTraveling eurotrip longtrainjourneys TrainRoutes trên Teithio travelinspiration tripinspiration